title: Maantiepyöräilyn maailmanmestaruuskilpailut 2011

text:
Miesten aika-ajo käytiin 46,4 kilometrin reitillä 21. syyskuuta 2011. Kilpailussa ajettiin kaksi 23,3 kilometrin kierrosta. Tony Martin voitti aika-ajon maailmanmestaruuden ensimmäisen kerran. Hän johti kilpailua jokaisessa väliajassa, ja voitti kilpailun runsaalla minuutilla ennen toiseksi polkenutta Bradley Wigginsiä ja kolmanneksi sijoittunutta hallitsevaa maailmanmestaria Fabian Cancellaraa. Cancellara oli jokaisessa väliajassa toisena, mutta tuli lopun Wigginsiä hitaammin.
Lähde: sportresult.com
Naisten aika-ajo käytiin 27,8 kilometrin reitillä 20. syyskuuta 2011. Kilpailussa ajettiin yksi kierros. Märällä tiellä ajetun kilpailun voitti Judith Arndt. Hän voitti lähes 22 sekunnilla toiseksi sijoittuneen Linda Villumsenin. Kolmanneksi sijoittui hallitseva mestari Emma Pooley.
Lähde: sportresult.com
Alle 23-vuotiaiden aika-ajo käytiin 35,2 kilometrin reitillä 19. syyskuuta 2011. Kilpailussa ajettiin kaksi kierrosta. Kilpailun voitti Australian Luke Durbridge, joka johti jokaisessa väliajassa. Toiseksi sijoittui Tanskan Rasmus Christian Quaade ja kolmanneksi Australian Michael Hepburn.
Lähde: sportresult.com
Miesten maantieajo käytiin 266 kilometrin reitillä 25. syyskuuta 2011. Kilpailun voitti loppukirissä vahvin ollut britti Mark Cavendish, joka otti maalleen ensimmäisen maantiejon mestaruuden 46 vuoteen. Toiseksi sijoittui Australian Matthew Goss ja kolmanneksi Saksan André Greipel.
Lähde: sportresult.com
Naisten maantieajo käytiin 140 kilometrin reitillä 24. syyskuuta 2011. Kilpailun voitti toista kertaa peräkkäin Italian Giorgia Bronzini. Hän voitti loppukirissä toiseksi sijoittuneen Alankomaiden Marianne Vosin ja kolmanneksi sijoittuneen Saksan Ina-Yoko Teutenbergin.
Lähde: sportresult.com
Alle 23-vuotiaiden maantieajo käytiin 168 kilometrin reitillä 23. syyskuuta 2011. Massakiriin päättyneen kilpailun voitti Ranskan Arnaud Démare ennen maanmiestään Adrien Petit'tä ja britti Andrew Fenniä.
Lähde: Cyclingnews


title: Mihail Borodkin

text: Mihail Mihailovitš Borodkin (1. syyskuuta 1852 – 1919) oli venäläinen kenraaliluutnantti, joka tutki Suomen historiaa ja vastusti Suomen autonomiaa.


title: Mihail Borodkin

text: Borodkinin isä oli Bomarsundin linnoituksessa palvellut Venäjän armeijan alikapteeni Mihail Borodkin ja äiti ahvenanmaalainen Olivia Vikberg. Hän jäi varhain orvoksi ja kävi keisarillista orpojen koulua Hatsinassa. Borodkin valmistui 1875 upseeriksi Konstantinin tykistökoulusta ja palveli Suomeen sijoitetussa tykistödivisioonassa, jossa hän yleni vuoteen 1882 mennessä kapteeniksi. Samana vuonna hän valmistui sotilasjuristiksi Pietarissa toimineesta Aleksanterin lainopillisesta sota-akatemiasta. Hän toimi sen jälkeen syyttäjän ja tutkijan viroissa venäläisissä sotilastuomioistuimissa Odessan ja Pietarin sotilaspiireissä sekä sotatuomarina Varsovassa 1892–1895 ja Pietarissa 1895–1901. Vuosina 1901–1909 Borodkin toimi eri viroissa Venäjän sotaministeriössä. Hänet ylennettiin 1890 everstiksi, 1900 kenraalimajuriksi ja 1907 kenraaliluutnantiksi.


title: Mihail Borodkin

text: Borodkin oli vuonna 1900 perustetun monarkistisen "Russkoje sobranije" -järjestön perustajajäsen ja kuului sen johtoon. Hän oli sotaministeriön asettamana jäsenenä useissa Suomen asevelvollisuuskysymystä pohtineissa komiteoissa ja sai valmistella vuonna 1901 toteutettua Suomen sotaväen lakkauttamista. Vuoden 1906 jälkeen Venäjän pääministeriksi nimitetty Pjotr Stolypin kutsui Borodkinin perustamansa Suomen asiain neuvottelukunnan jäseneksi, missä tehtävässä hän avusti myös Suomen kenraalikuvernööri F. A. Seyniä. Borodkin erosi sotapalveluksesta vuonna 1909. Hänet nimitettiin 1911 Venäjän hallitsevan senaatin ja 1916 valtakunnanneuvoston jäseneksi. Lisäksi hän oli 1911–1912 Aleksanterin lainopillisen sota-akatemian johdossa.


title: Mihail Borodkin

text: Borodkin tunsi hyvin Suomen asioita ja vieraili usein Suomessa. Ruotsinkielentaitoisena hän kykeni tutkimaan Suomen historiaa ja alkoi kirjoittaa siitä lehtiin, aluksi nimimerkillä "G. A. Abov". Hän kirjoitti vuosisadan vaihteessa ja 1900-luvun alussa Suomen historiasta useita lentokirjasia ja tutkimuksia, joissa hän K. F. Ordinin tavoin pyrki osoittamaan suomalaisten autonomiakäsitysten virheellisyyden. Vuosina 1905–1912 hän julkaisi neliosaisen Suomen historian, joka ulottui Pietari Suuren ajoista Aleksanteri II:n valtakauteen. Borodkinin mukaan keisari Aleksanteri I ei ollut Porvoon valtiopäivillä 1809 perustanut mitään Suomen valtioita ja suomalaisten myöhemmät tulkinnat asiasta osoittivat vain petollisuutta valtakuntaa kohtaan. Borodkin julkaisi myös vuonna 1904 tutkimuksen Oolannin sodasta sekä vuonna 1905 kirjasen Nikolai Bobrikovin toiminnasta Suomen kenraalikuvernöörinä, johon Borodkin suhtautui hyvin ymmärtäen. Hänen viimeinen teoksensa oli 1914 ilmestynyt tutkimus Suomen armeijasta Nikolai I:n aikana. Suomessa Borodkinin kirjoituksia pidettiin hyökkäyksenä Suomen asemaa vastaan.


title: Mihail Borodkin

text: Bolševikit vangitsivat ja teloittivat Borodkinin vuoden 1919 aikana.


title: Pylkkänen

text: Pylkkänen on suomalainen sukunimi, joka on tai on ollut muun muassa seuraavilla henkilöillä:


title: Skog

text: Skog () on muun muassa seuraavien henkilöiden sukunimi:


title: Henkikaartin Preobraženskin rykmentti

text: Henkikaartin Preobraženskin Hänen majesteettinsa rykmentti () oli Venäjän keisarillisen armeijan vanhin kaartin jalkaväkirykmentti. Rykmentin nimi juontaa Moskovan ulkopuolella sijainneesta Preobraženskojen kylästä, jonne joukko-osasto oli alkujaan sijoitettuna. "Preobraženije" tarkoittaa Kristuksen kirkastumista.


title: Finlayson (kaupunginosa)

text: Finlayson, joka tunnettiin aiemmin nimellä "Näsi" on Tampereen I kaupunginosa. Se koostuu vanhasta Finlaysonin tehdasalueesta, Näsinpuistosta, Mustanlahden satama-alueesta sekä Hämeenpuiston ja Satakunnankadun rajaamista asuinkortteleista. Idässä alue rajoittuu Tammerkoskeen. Alueella sijaitsevat muun muassa Tallipiha ja Finlaysonin kirkko. Kaupunginosassa on myös kolme palatsirakennusta: Finlaysonin palatsi, Näsilinna ja Pikkupalatsi. Alueelta alkavat Nalkalaan saakka ulottuvat Näsilinnankatu ja Kuninkaankatu sekä Hämeenpuiston poikki ulottuvat Puuvillatehtaankatu ja Näsijärvenkatu. Naapurikaupunginosia ovat etelässä Tammerkoski (II kaupunginosa) ja lännessä Amuri (IV ja V kaupunginosat).


title: Finlayson (kaupunginosa)

text: Alkujaan Finlaysonin alue puuvillatehtaan länsipuolella oli tehtaan työläisten ja toimihenkilöiden asuinalue; tosin työväen ja toimihenkilöiden asuttamat tontit olivat ulkonäöltään aivan erilaiset.


title: Särkänniemi (kaupunginosa)

text: Särkänniemi on Tampereen VIII kaupunginosa, joka sijaitsee Näsijärven rannalla Amurin ja Finlaysonin kaupunginosien pohjoispuolella. Näsinneulan ja Särkänniemen huvipuiston lisäksi kaupunginosassa sijaitsee mm. vanha Haarlan paperitehtaan rakennus. Särkänniemessä on myös toimintansa lopettanut Amurin rautatieseisake. Särkänniemen kaupunginosaan luetaan mukaan myös Näsijärvessä sijaitseva Siilinkarin luoto. Särkänniemi rajoittuu etelässä Paasikiventiehen, jonka toisella puolella on Amurin kaupunginosa sekä lännessä Santalahden kaupunginosaan. Kaupunginosaan kuuluu Onkiniemen asuinalue.


title: Särkänniemi (kaupunginosa)

text: Särkänniemen kaupunginosaan liittyy sen länsipuolella sijaitseva Santalahti, joka on nimetty Näsijärven samannimisen lahden mukaan. Alueen ensimmäinen teollisuuslaitos oli vuonna 1852 perustettu Elianderin tulitikkutehdas; myöhemmin syntyneitä ovat olleet muiden muassa Sahanterä Oy (1889), Näsijärven Pahvitehdas (1909) sekä Haarlan paperitehdas (1920). Särkänniemen länsipuolella sijaitseva Onkiniemi oli suosittu uimaranta jo 1800-luvulla. Särkänniemen ensimmäinen osa-asemakaava vahvistettiin vuonna 1915 ja koko alueen asemakaava vuonna 1921 sekä Santalahden asemakaava vuonna 1945. Osa alueen kaduista on nimetty tehtaiden omistajasukujen mukaan; Haarlan paperitehtaan perustaja, kauppaneuvos Rafael Haarla, jonka mukaan on nimetty Haarlankatu, lahjoitti Tampereen kaupungille Hämeensillan patsaat vuonna 1929.


title: Tampella (kaupunginosa)

text:
Tampella (vuoteen 2002 "Naistenlahti") on Tampereen IX kaupunginosa, joka muodostuu vanhasta Tampellan tehdasalueesta, Armonkallion asuntoalueesta ja Naistenlahden satama-alueesta.
Näsijärven rannalla sijaitsevan sisäisesti epäyhtenäisen kaupunginosan naapurikaupunginosia ovat Lapinniemi, Lappi, Osmonmäki, Tammela, Jussinkylä, Finlayson ja Särkänniemi.


title: Tampella (kaupunginosa)

text: Naistenlahdessa Näsijärven rannalla toimii kaksi Tampereen Sähkölaitoksen voimalaitoksista:


title: Tampella (kaupunginosa)

text: Naistenlahti 1


title: Tampella (kaupunginosa)

text: Naistenlahti 2


title: LÉ Macha

text: LÉ Macha (viirinumero 01) oli Irlannin laivaston Flower-luokan korvetti, joka oli toisen maailmansodan aikana valmistunut Britannian kuninkaallisen laivaston korvetti "HMS Borage". Se nimettiin Irlannin laivaston palvelukseen otettaessa 15. marraskuuta 1946 Irlannin mytologian sodanjumalattaren Machan mukaan, ja sen ensimmäiseksi päälliköksi nimettiin luutnantti W. Reidy.


title: LÉ Macha

text: Alus tilattiin 12. joulukuuta 1939 Greenockista George Brown and Companyltä työnumerolla J1161. Sen köli laskettiin 21. marraskuuta 1940, ja alus laskettiin vesille 6. marraskuuta 1941, jolloin se nimettiin "HMS Borageksi" viirinumerolla K120. Alus otettiin palvelukseen 29. huhtikuuta 1942, jolloin se liitettiin saattajaosasto B3:een Greenockiin koulutettavaksi miinanraivaajavarustettuna sukellusveneentorjunta-aluksena.


title: LÉ Macha

text: "HMS Borage" siirrettiin kesäkuussa 1942 Läntisen reitin alaiseen saattajaryhmä B4:ään Londonderryyn. Alus poimi 4. lokakuuta 1942 merestä 350 merimailia Islannista lounaaseen 33 eloonjäänyttä kovassa merenkäynnissä katkenneelta amerikkalaiselta tankkerilta "Robert H. Colleyltä" suojatessaan saattuetta HX-209. Alus siirrettiin joulukuussa saattajaryhmä B1:een.


title: LÉ Macha

text: 18. maaliskuuta 1943 alus poimi merestä 13 eloonjäänyttä norjalaiselta kauppalaivalta "Jamaicalta", jonka Saksan laivaston sukellusvene "U-221" oli upottanut torpedoimalla 9. maaliskuuta Irlannin luoteispuolella ().


title: LÉ Macha

text: "HMS Borage" palasi kesäkuussa 1943 saattajaryhmä B3:een. Se lähti 20. joulukuuta 1943 merelle Loch Ewestä Kuolanniemimaalle matkaavan saattueen JW55B paikallissaattueena yhdessä sisaraluksensa "HMS Wallflowerin" sekä miinanraivaajien "HMS Hydran" ja "HMS Houndin" kanssa. Alus erkani saattueesta "HMS Wallflowerin" kanssa ja palasi Loch Eween.


title: LÉ Macha

text: Alus lähti 12. tammikuuta 1944 merelle Loch Ewestä Islantiin Kuolanniemimaalle matkaavan saattueen JW56A paikallissaattueena yhdessä sisaralustensa "HMS Wallflowerin", "HMS Poppyn" ja "Dianellan", sluuppi "HMS Cygnetin" sekä miinanraivaajien "HMS Orestesin" ja "HMS Readyn" kanssa. "HMS Borage" erkani saattueesta 18. tammikuuta "HMS Wallflowerin" kanssa ja palasi Loch Eween. Alus palasi helmikuussa huollosta Liverpooliin siirtyneeseen saattajaryhmäänsä, jolloin se samalla luokiteltiin sukellusveneentorjuntakorvetiksi.


title: LÉ Macha

text: Alus siirrettiin huhtikuussa 1945 sukellusveneidentorjunnan peruskoulutuslaivueeseen Cambletowniin, josta se sijoitettiin tammikuussa 1946 reserviin. Alus varastoitiin huhtikuussa Devonportin telakalle, ja samalla se päätettiin romuttaa, ellei sen myynti onnistuisi.Alus myytiin 17. toukokuuta Irlannin tasavallalle. Se palasi 8. lokakuuta varastosta, ja se valmisteltiin palveluskäyttöön Devonportin telakalla. Tom McKenna lähti syksyllä 1946 Devonportiin vastaanottamaan Flower-luokan korvetteja "HMS Boragea" ja "HMS Oxlipia". Hän ilmoitti 4. marraskuuta "HMS Boragen" olevan valmis vastaanotettavaksi aikaisintaan 8. tai 9. marraskuuta ja "HMS Oxlipin" vikojen korjaamisen vaativan telakointia. Walter Reidy vastaanotti "HMS Boragen" 15. marraskuuta, ja alus nimettiin "LÉ Machaksi". Alus lähti 18. marraskuuta Devonportista Haulbowlineen, jossa se luovutettiin uudelle päällikölle F. Whitelle.


title: LÉ Macha

text: Vastaanotettu alus oli valmistunut laivueenjohtajaksi, ja siten siinä oli pidempi yläkansi ja messikansi oli jaettu hytteihin aluksella palvelevan esikunnan upseereille. Vuonna 1953 aluksen masto vaihdettiin verkkorakenteiseen, ja vuosikymmenen lopulla aluksen nelituumainen vaihdettiin Mk19 tykkiin. 1960-luvun lopulla alus siirrettiin kalastuksenvalvontatehtäviin, ja sen aseistus riisuttiin nelituumaista lukuun ottamatta.


title: LÉ Macha

text: Alus myytiin romutettavaksi 2. marraskuuta 1970 Haulbowline Industries Limitedille Passage Westiin Corkiin.


title: Harry Shum Jr.

text: Harry Shum Jr. (s. 28. huhtikuuta 1982 Limón, Costa Rica) on yhdysvaltalainen näyttelijä, tanssija ja koreografi.


title: Harry Shum Jr.

text: Shum syntyi Limónissa Costa Ricassa. Hänen äitinsä on kotoisin Hongkongista ja isänsä Kantonista Kiinasta. Shumilla on kaksi isosiskoa, Susana ja Cristina. Perhe muutti San Franciscoon Shumin ollessa 6-vuotias. Shum on kiitollinen kansainvälisestä taustastaan ja kokee saaneensa parhaat puolet monesta kulttuurista. Hän puhuu englantia, espanjaa ja kiinaa.


title: Harry Shum Jr.

text: Shum alkoi luoda uraa tanssijana San Franciscossa valmistuttuaan lukiosta. Hän toimi useiden tunnettujen muusikoiden kuten Beyoncén, Mariah Careyn, Jennifer Lopezin ja Ashantin taustatanssijana. Hän tanssi Applen iPod-mainoksessa. Shum sai pienen roolin televisiosarjasta "Käytäväpeliä" vuonna 2003. Tämän jälkeen hän esiintyi tanssiaiheisissa elokuvissa "You Got Served", "Stomp the Yard" ja "Center Stage: Turn It Up".


title: Harry Shum Jr.

text: Shum on näytellyt televisiossa musiikaalisarjassa "Glee" vuodesta 2009. Hänen roolinsa oli aluksi pieni, mutta sarjan kolmannella tuotantokaudella hänen roolihahmostaan Mike Changista tehtiin yksi sarjan päähenkilöistä. Shum toimii koreografina tanssia käsittelevässä televisiosarjassa "The Legion of Extraordinary Dancers". Hän on myös näytellyt sarjassa. Shum esiintyi tanssielokuvassa "Step Up 3D" vuonna 2010.


title: Harry Shum Jr.

text: Vuonna 2011 Shum esiintyi action-painotteisessa lyhytelokuvassa "3 Minutes", joka sai suosiota. Elokuva huomioitiin mm. New York Postissa, Seventeen Magazinessa ja virallisella Star Wars -sivustolla. Shum näyttelee vuonna 2016 alkaneessa Shadowhunters-sarjassa Magnusta.


title: Juuso Salmi

text: Juuso Salmi (s. 15. heinäkuuta 1991 Helsinki) on suomalainen jääkiekkopuolustaja, joka pelaa Tanskan Metal Ligaenin Herning Blue Foxissa.


title: Juuso Salmi

text: Salmi on Helsingin IFK:n kasvatti. Hän oli joukkueensa tehokkain puolustaja C-nuorten SM-sarjan runkosarjassa kaudella 2006–2007 sekä B-nuorten SM-sarjan runkosarjassa kaudella 2008–2009 Christian Silfverin kanssa. Salmi voitti A-nuorten SM-hopeaa vuonna 2010, B-nuorten Suomenmestaruuden vuonna 2009 ja C-nuorten SM-hopeaa vuonna 2007. Kaudella 2010–2011 hän toimi HIFK:n A-nuorten kapteenina.


title: Juuso Salmi

text: Kaudeksi 2011–2012 Salmi nostettiin HIFK:n SM-liigarinkiin. Hän teki liigadebyyttinsä kauden kolmannessa ottelussa 22. syyskuuta 2011 Tapparaa vastaan ja sai siinä jääaikaa 8.34 minuuttia. Salmen paikka kokoonpanossa aukesi, kun Markus Kankaanperä oli sivussa ottelusta. Hänen liigauransa avausmaali ja kauden ainoaksi jäänyt tehopiste syntyi 6. maaliskuuta 2012 JYPiä vastaan. Salmen 2-1-osuma ratkaisi HIFK:lle voiton. Hän pelasi kauden aikana 15 SM-liigaottelua sekä 16 ottelua lainalla Mestis-joukkue Kiekko-Vantaassa. Salmi vahvisti myös kevään 2012 pudotuspeleissä HIFK:n A-nuoria, jotka voittivat Suomenmestaruuden.


title: Juuso Salmi

text: Kaudella 2012–2013 Salmi pelasi 26 SM-liigaottelua tehden kolme syöttöpistettä. Hän pelasi myös 12 ottelua lainalla Mestiksen nousijajoukkue HC Keski-Uudessamaassa. Kaudella 2013–2014 Salmelta odotettiin läpimurtoa SM-liigaan, mutta hän oli lähes koko syyskauden sivussa loukkaantumisten vuoksi, eikä saanut enää kevätkaudella rytmistä kiinni. Salmelle kertyi kauden aikana vain 11 runkosarjaottelua sekä kolme ottelua lainalla HCK:ssa. Vielä kaudella 2015–2016 hän jäi pieneen rooliin ja pelasi vain 16 runkosarja- ja 11 playoff-ottelua. Salmi voitti kauden päätteeksi SM-hopeaa. Hän pelasi kauden aikana myös seitsemän ottelua lainalla Kiekko-Vantaassa.


title: Juuso Salmi

text: Salmi oli kauden 2015–2016 jälkeen pitkään ilman sopimusta, kunnes hän palasi kauden 2016–2017 kynnyksellä kahden kuukauden mittaisella sopimuksella HIFK:hon paikkaamaan Eemeli Heikkisen ja Miro Karjalaisen poissaoloja. Marraskuussa Salmen sopimusta jatkettiin kauden loppuun. Toukokuussa 2017 hän teki HIFK:n kanssa vuoden mittaisen jatkosopimuksen. Kaudella 2017–2018 Salmi teki SM-liigan yhden kauden piste-ennätyksensä tehoilla 2+5=7. Hän voitti kauden päätteeksi SM-pronssia.


title: Juuso Salmi

text: Kaudeksi 2018–2019 Salmi siirtyi vuoden mittaisella sopimuksella Tanskan Metal Ligaenin Herning Blue Foxiin.


title: Juuso Salmi

text: Salmi hyökkäsi 1. syyskuuta 2012 European Trophy -ottelussa Jokereiden Ilari Filppulan kimppuun. Tapahtumaa ennen ja sen jälkeen Helsingin paikallispelissä nähtiin useita tappeluita; ottelussa jaettiin lopulta yhteensä 275 minuuttia jäähyjä (Jokerit 127 minuuttia, HIFK 148 minuuttia). Aihe sai valtavasti julkisuutta.


title: Juuso Salmi

text: Jääkiekon SM-liiga julisti rangaistuksensa tiistaina 11.09.2012; Salmi sai teostaan 12 ottelun mittaisen pelikiellon. Kyseinen pelikielto on SM-Liigan historian viidenneksi pisin.


title: Juuso Salmi

text: Salmi on harrastanut myös leuanvetoa, josta hänellä on yli 85-kiloisten Suomenmestaruus 38 leualla.


title: Henkikaartin Semjonovin rykmentti

text: Henkikaartin Semjonovin rykmentti () oli Venäjän keisarillisen armeijan vanhimpia kaartin jalkaväkirykmenttejä. Rykmentin nimi juontaa Moskovan ulkopuolella sijainneesta Semjonovskojen kylästä, jossa joukko-osasto alkujaan luotiin ja jonne se oli sijoitettuna Pietari I:n nuoruusvuosina.


title: Henkikaartin Semjonovin rykmentti

text: Joukko-osaston historia juontaa aina nuoren Pietari I:n leikkiarmeijaan ja vuoteen 1683. Vuonna 1700 siitä tehtiin Semjonovin Henkikaartin rykmentti Moskovan ulkopuolella sijainneen Semjonovskajan kylän mukaan, jonne se oli sijoitettu. Vuodesta 1723 lähtien rykmentti oli sijoitettuna Pietariin.


title: Henkikaartin Semjonovin rykmentti

text: Suuren Pohjan sodan aikana rykmentti soti Narvan taistelussa ja vuonna 1703 se kunnostautui Nevanlinnan piirityksessä ja Ruotsin laivaston kaappaamisessa Nevajoen suulla.


title: Henkikaartin Semjonovin rykmentti

text: Rykmentti oli osallisena Venäjän-Turkin sotaan 1735 sekä Venäjän ja Ruotsin välisiin sotiin (1741–1743 ja ). Napoleonin sodissa Ranskaa vastaan Semjonovin rykmentti oli mukana useaan otteeseen (1805, 1806–1807, 1812–1814). Se otti osaa myös Venäjän ja Turkin välisiin sotiin 1800-luvulla (1828–1829 ja 1877–1878).


title: Henkikaartin Semjonovin rykmentti

text: Vuonna 1905 rykmentti osallistui Moskovassa puhjenneen kapinan kukistamiseen. Ensimmäisen maailmansodan aikana rykmentti lähetettiin lounaisrintamalle osana 1. Kaartin jalkaväkidivisioonaa. Rykmentin reservipataljoona, joka jäi Pietariin, otti osaa helmikuun vallankumoukseen 1917. Maaliskuussa 1918 Semjonovin henkikaartin rykmentti palasi sodasta Pietariin (nyt nimellä Petrograd), ja se lakkautettiin samassa kuussa.


title: Lindstedt

text: Lindstedt on muun muassa seuraavien henkilöiden sukunimi:


title: Tallennetuotanto

text: Tallennetuotanto on prosessi, jossa alkuperäisaineisto tai dokumentti kopioidaan mahdollisimman tarkasti alkuperäisen kaltaisena sen sisältämän informaation tallennusta ja jakelua varten. Kopioitua dokumenttia kutsutaan tallenteeksi. Tallenteet voivat olla kuvia, ääntä, liikkuvaa kuvaa tai kolmiulotteisia mallinteita. Aiemmin kaikki tallenteet olivat analogisia, eli alkuperäisen dokumentin kaltaisia. Nykyään tallenteet voivat olla myös digitaalisia, eli numeraalisia. Analogiset tallenteet pyritään muuttamaan digitaalisiksi verkkotallennusta ja jakelua varten. Analogisessa tallennetuotannossa ei pystytä kopioimaan tallennetta aivan alkuperäisen dokumentin kaltaisena, vaan kopiointiprosessissa informaatio muuttuu. Digitaalisessa tallennetuotannossa digitaalinen dokumentti voidaan kopioida täsmälleen alkuperäisen kaltaisena.


title: Tallennetuotanto

text: Vanhin historiallinen tallennetuotanto on kymmeniä tuhansia vuosia vanhaa. Se on syntynyt käsityönä. Näitä ovat työkaluihin tai käyttöesineisiin tehdyt kaiverrukset, mukaan lukien luolamaalaus, nuolenpääkirjoitus, riimukirjoitus ja kuvakirjoitus. Tallennetuotannossa käytetyt merkkijärjestelmät ovat mahdollistaneet abstraktien ajatusten tallentamisen, mutta edellyttäneet kirjoitustaidon kehittymistä. Tähän liittyy papyruksen ja paperin käyttö tallennemateriaalina. Kirjapaino teki tallennetuotannosta teollisuutta. Hopean mustumiseen perustuva valokuvaus teki kuvallisten dokumenttien tallentamisen mahdolliseksi.


title: Tallennetuotanto

text: Painetut ja valokuvatut tallenteet vaativat lukutaitoa, mutta ei luku- tai katselulaitetta. Äänen, elävän kuvan ja kolmiulotteisten tallenteiden katseleminen sen sijaan vaatii laitteen, jotta ne saadaan aisteillemme havaittavaan muotoon. Savikiekolle voitiin tallentaa äänitteitä, mutta ääntä ei saada kuuluvaksi ilman gramofonia. Myös elokuvatallenteet vaativat projektorin, jotta kuva näkyisi liikkuvana. Eri mediat vaativat aiemmin erilaisen tallennetekniikan. Digitaalinen tallennetuotanto on muuttanut tämän siten, että kaikki tallenteet voidaan sekä tallentaa, että esittää samalla tekniikalla. Tämä tosin tarkoittaa, että esimerkiksi tallennettua kuvaa ei voida katsoa ilman siihen tarkoitettua katselulaitetta tai tulostetta.


title: Tallennetuotanto

text: Suuri osa nykyajan säilytettävistä dokumenteista tuotetaan sähköisesti. Liikkuva kuva, ääni ja hyperteksti täytyy säilyttää digitaalisena, sillä tulostettu paperituote tai muu analoginen säilytysmuoto hävittää alkuperäisen dokumentin sisältöä. Esimerkiksi hyperlinkit häviävät, kun tekstiä tulostetaan verkosta. Analogisessa muodossa ei voida tehdä automaattisia kokoteksti-indeksointeja eikä hakuja kuva- tai äänitallenteista.


title: Tallennetuotanto

text: Tallennetuotannon valinnaisesta ammatillisesta tutkinnon osasta tuli ammatillinen perustutkinto vuonna 2012. Se voidaan suorittaa osatutkintona tai osana ammatillista perustutkintoa. Uusi osatutkinto on tarjolla muun muassa Keskuspuiston ammattiopistossa.


title: Neljä minuuttia

text: Neljä minuuttia ("Vier Minuten") on Chris Krausin ohjaama, vuonna 2006 julkaistu draamaelokuva naisvankilan pianonsoiton opettajasta (Monica Bleibtreu) ja murhaajasta (Hannah Herzsprung). Pianonsoiton opettaja Gertrud Krüger opettaa murhasta tuomittua Jennyä konserttikilpailua varten.


title: Neljäs Harkovan taistelu

text: Neljäs Harkovan taistelu oli neljäs Saksan ja Neuvostoliiton välinen taistelu Harkovan kaupungista toisessa maailmansodassa 12.–23. elokuuta 1943. Saksalaiset olivat aiemmin onnistuneet torjumaan puna-armeijan yritykset valloittaa kaupunki takaisin. Saksalaisten hävittyä Kurskin taistelun, Josif Stalin määräsi operaatio Polkovodets Rumyantsevin, jonka yksi päämääristä oli vallata Harkova ja Belgorod takaisin. Puna-armeija menetti taistelussa 450 panssarivaunua 800:sta, mutta onnistui siitä huolimatta pakottamaan Erich von Mansteinin johtamat Saksan 4. panssaridivisioonan, 8. armeijan, XI armeijakunnan ja taisteluosasto Kempfin vetäytymään kaupungista. Neuvostoliitto sai valloitettua kaupungin lopullisesti 23. elokuuta.


title: Julius Babatunde Adelakun

text: Julius Babatunde Adelakun (s. marraskuu 1934) on nigerialainen roomalaiskatolinen piispa. Hänet vihittiin papiksi Oyon hiippakuntaan 27. kesäkuuta 1965 ja nimitettiin sen vihkipiispaksi sekä Thunigaban titulaaripiispaksi 16. marraskuuta 1972. Piispaksi vihkiminen seurasi 11. helmikuuta 1973. Pääkonsekraattorina toimi Owen McCoy, jota avustivat Michael Patrick Olatunji Fagun ja Anthony Olubunmi Okogie.


title: Julius Babatunde Adelakun

text: 13. huhtikuuta 1973 Adelakun sai nimityksen Oyon piispaksi, jona hän toimi, kunnes jäi eläkkeelle 4. marraskuuta 2009.


title: Timo Räihä

text: Timo Johannes Räihä (s. 1953 Parikkala) on entinen SM-tason painija.


title: Timo Räihä

text: Räihän painiura sai alkunsa 1970-luvulla. Hän voitti juniorien SM-pronssia 1971 sarjassa 81 kg Kankaanpäässä. Ensimmäisen aikuisten SM-mitalinsa hän saavutti ottelemalla yli 90 kg sarjassa pronssille Helsingissä 1976. Hän saavutti tässä painoluokassa SM-hopeaa kahdesti, vuonna 1978 kreikkalais-roomalaisessa painissa ja 1979 vapaapainissa.


title: Timo Räihä

text: Painiuransa jälkeen Räihä on juossut 26 täyttä maratonia, ja hiihtänyt yli 20 pitkänmatkan Finlandiahiihtoa.


title: Timo Räihä

text: Räihä on toisen valtuustokauden kaupunginvaltuutettu Suomen Kristillisdemokraattisessa puolueessa Lahdessa. Hän on ollut eduskuntavaaliehdokkaana vuoden 2011 sekä vuoden 2015 vaaleissa tulematta kuitenkaan valituksi.


Timo Räihä


title: Jääpallon SM-sarjakausi 1981–1982

text: Jääpallon Suomen mestaruus 1982 ratkaistiin kaksinkertaisen sarjan päätteeksi pelatuilla play off -otteluilla. Mestaruuden voitti Oulun Luistinseura


title: Jääpallon SM-sarjakausi 1981–1982

text: JPS putosi sarjasta suoraan. Kampparit säilyi karsinnan jälkeen. Sarjaan nousi Keminmaan Pallo.


title: Jääpallon SM-sarjakausi 1981–1982

text: Välierät pelattiin kaksiosaisina ja ne aloitettiin runkosarjassa heikommin menestyneen kotikentällä. Samoin meneteltiin myös loppuotteluissa. Pronssiottelu oli yksiosainen.


title: Jääpallon SM-sarjakausi 1981–1982

text: OLS: Jussi Mäkelä, Jukka Palinsaari, Jouni Taskila; Jari Huovinen, Kalevi Immonen, Pasi Kalliokoski, Tuomo Lämsä, Jari Löthman, Juha Niemikorpi, Timo Okkonen, Ari Rintala; Ilkka Alatalo, Matti Alatalo, Juha Krankkala, Kari Moilanen, Esa Määttä, Jukka Ohtonen; Asko Eskola, Eero Hamari, Risto Kontturi, Jari Loukkola, Jari Surakka. Valmentaja Reijo Karppinen.


title: Emmanuel Adetoyese Badejo

text: Emmanuel Adetoyese Badejo (s. 13. heinäkuuta 1961) on nigerialainen roomalaiskatolinen piispa. Hänet vihittiin papiksi Oyon hiippakuntaan 4. tammikuuta 1986 ja inkardinoitiin Osogbon hiippakuntaan 3. maaliskuuta 1995. Hänet nimitettiin Oyon koadjuuttoripiispaksi 14. elokuuta 2007. Piispaksi vihkiminen seurasi 20. lokakuuta. Pääkonsekraattorina toimi Julius Babatunde Adelakun, jota avustivat Gabriel 'Leke Abegunrin ja Michael Patrick Olatunji Fagun.


title: Emmanuel Adetoyese Badejo

text: Badejosta tuli Oyon piispa 4. marraskuuta 2009.


title: Ruma ankanpoikanen

text: Ruma ankanpoikanen on H. C. Andersenin kirjoittama satu. Sen suomennos on julkaistu muiden muassa satukokoelmissa Hanhiemon satuaarre ja Maailman satuaarteet.


title: Ruma ankanpoikanen

text: Kertomus tapahtuu maaseudulla vanhan herraskartanon ympäristössä kesästä seuraavaan kevääseen. Kartanoon kuuluu puutarha, ankka- ja kanatarha, ympäröivä muuri sekä muurin ulkopuolella kiemurtelevat kanavat. Kauempana on heinä-, kaura- ja ohrapeltoja sekä metsiä, järviä ja soita. Lähistöllä on pappila.


title: Ruma ankanpoikanen

text: Tiheässä kasvustossa takiaisenlehden alla ankkaemo hautoo pesässään munia. Suurin muna jää viimeisenä jäljelle. Vieraisille tuleva vanha ankka arvelee, että muna on kalkkunan, koskapa sitä itseään on kerran puijattu samalla tavalla. Emo päättää kuitenkin suorittaa hautomisen loppuun, ja munasta kuoriutuu ruma, suuri, harmaa ja oudonnäköinen koiraspuolinen poikanen. Emo vie poikasensa kanavaan uimaan jolloin viimeistään selviää, ettei poikanen ole vettä karttava kalkkuna. Emo vie poikaset myös esittelylle ankka- ja kanatarhaan. Tarhan valtias on vanha espanjalaista syntyperää olevan vanha ankka, jonka merkkinä on koiven ympärille laitettu punainen kangassuikale. Ankkatarhassa on muutenkin liikaa väkeä, joten poikkeava poikanen saa osakseen huonoa kohtelua: ankat näykkivät ja pilkkaavat, kanat nokkivat, kalkkunakukko ahdistelee ja palvelustyttökin potkii. Omat sisarukset ja emokin muuttuvat ilkeiksi. Ruma ankanpoikanen pakenee villisorsien asuttamalle suolle, jossa se lisäksi tutustuu kahteen villihanhikoiraaseen. Nämä tulevat kuitenkin ammutuiksi kun metsästys alkaa. Poikanen pelästyy ajokoiraa, mutta sekään ei viitsi tavoitella noin rumaa olentoa. Tilanteen rauhoittua poikanen pakenee suolta ja saapuu huonokuntoiselle mökille, jota asuttavat mummo sekä viisaudellaan ylpeilevät herra Kissimirri ja rouva kana Lyhytkoipi. Poikanen saa jäädä kolmen viikon koeajalle siinä toivossa, että se alkaisi munia. Lopulta kuitenkin luonto kutsuu veden ääreen ja poikanen lähtee pois. Muut eläimet halveksivat sitä edelleen. Syksyllä poikanen näkee muuttomatkalla olevia ihastuttavia lintuja, joutsenia, ja outo levottomuus valtaa sen mielen. Talvi on sitten niin kylmä, että poikanen jäätyy kiinni veteen. Paikalle osuva talonpoika vie poikasen kotiinsa, jossa odottavat vaimo ja lapset. Hätääntyessään poikanen sotkee maitovadin, voipytyn ja jauhoastian ja se pakenee talveksi suolle koviin oloihin. Kevään koittaessa poikanen havaitsee siipiensä vahvistuneen kantaviksi ja lentää puutarhaan. Pensaikosta ilmestyy kolme joutsenta. Poikanen haluaa tutustua niihin, vaikka pelkääkin niiden nokkivan itsensä kuoliaaksi. Tähän valmistautuneena se ojentaa kaulansa, mutta havaitsee samassa vedenkalvosta olevansa itsekin joutsen. Puutarhaan tulevat lapset huomaavat uuden joutsenen ja hakevat vanhempansakin sitä ihastelemaan. Poikanen riemuitsee uudesta olemuksestaan, sillä näin suuresta onnesta se ei ollut edes uneksinut ollessaan vielä ruma ankanpoikanen. Se ei ole katkera koettelemuksistaan mutta ei toisaalta ylpistynytkään, sillä sillä on hyvä sydän. Ei siis ole haitaksi syntyä ankkatarhassa, jos on ollut joutsenen munassa.


title: Ruma ankanpoikanen

text: Sadusta on tehty piirroselokuvia. Varhaisimpia on Walt Disneyn tuottamassa lyhyiden piirroselokuvien sarjassa Silly Symphonies ilmestynyt Wilfred Jacksonin ohjaama "The Ugly Duckling". Sen ensi-ilta oli 16. joulukuuta 1931. Vuonna 1939 aiheesta tehtiin värillinen versio ja 1940 Disneylle myönnettiin siitä Oscar-palkinto.


title: Ruma ankanpoikanen

text: 1976 Tauno Marttinen on saanut valmiiksi balettinsa "Ruma ankanpoikanen", op. 115 (1976/82-83).


title: Ruma ankanpoikanen

text: 1998 on ilmestynyt Vexi Salmen tekemä satukirja "Ruma ankanpoikanen" Tammen kustantamana. Kirjan on kuvittanut Tiina Kivinen.


title: Ruma ankanpoikanen

text: 2006 on julkaistu tietokoneanimaatioelokuva "The Ugly Duckling and Me!" eli suomenkieliseltä nimeltään "Ruma ankanpoikanen ja minä". Tämän tanskalaislähtöisen mutta kansainvälisenä yhteistuotantona toteutetun filmin ovat ohjanneet Karsten Kiilerich ja Michael Hegner. Käsikirjoittajat ovat H. C. Andersen, Kiilerich, Mark Hodkinson ja Hegner.


title: Michael Patrick Olatunji Fagun

text: Michael Patrick Olatunji Fagun (s. 17. huhtikuuta 1935 Agure) on nigerialainen roomalaiskatolinen piispa. Hänet vihittiin papiksi Ondon hiippakuntaan 4. heinäkuuta 1965 ja nimitettiin sen vihkipiispaksi sekä Casae Nigraen titulaaripiispaksi 28. kesäkuuta 1971. Piispaksi vihkiminen seurasi 10. lokakuuta. Pääkonsekraattorina toimi William Richard Field, jota avustivat Anthony Saliu Sanusi ja Lucas Olu Chukwuka Nwaezeapu.


title: Michael Patrick Olatunji Fagun

text: Fagun sai nimityksen Ekitin hiippakunnan piispaksi 30. heinäkuuta 1972. Hän toimi tässä virassa, kunnes jäi eläkkeelle 17. huhtikuuta 2010.


title: Felix Femi Ajakaye

text: Felix Femi Ajakaye (s. 25. toukokuuta 1962 Ibadan) on nigerialainen roomalaiskatolinen piispa. Hänet vihittiin papiksi Ekitin hiippakuntaan 4. heinäkuuta 1987 ja nimitettiin sen koadjuuttoripiispaksi 16. huhtikuuta 2008. Piispaksi vihkiminen seurasi 12. heinäkuuta. Pääkonsekraattorina toimi Michael Patrick Olatunji Fagun, jota avustivat Francis Folorunsho Clement Alonge ja Alfred Adewale Martins.


title: Felix Femi Ajakaye

text: 17. huhtikuuta 2010 Ajakayesta tuli Ekitin piispa.


title: Mieletön maailma

text: Mieletön maailma on suomalainen viihdeohjelma, jota esittää televisiokanava MTV3. Sen juontajina toimivat aikaisemmin "Keksijätehtaan" juontajana toiminut Simo Frangen ja Keksijätehtaan tuomaristossa istunut Jethro Rostedt. Sarjassa esiintyy myös Tampereen positiivisimmaksi henkilöksi valittu Jama Jama.


title: Mieletön maailma

text: Ohjelmassa esitetään hauskoja kuvanauhapätkiä kotivideoiden tapaan sekä juontajien omia vitsejä. Sarja alkoi 17. syyskuuta 2011, ja sitä esitettiin lauantaisin kello 19.30 ja vuoden vaihteessa sunnuntaisin vaihtelevasti kello 19.30, 20.30 ja 21.30. Viimeinen jakso esitettiin 16. syyskuuta 2012.


title: Kevin Magnussen

text: Kevin Jan Magnussen (s. 5. lokakuuta 1992 Roskilde, Tanska) on tanskalainen rata-autoilija.


title: Kevin Magnussen

text: Vuonna 2013 Magnussen voitti Formula Renault 3.5 -sarjan mestaruuden. Kaudella 2016 hän kilpaili Formula 1 -sarjassa Renault’lla.


title: Kevin Magnussen

text: Hänen isänsä on entinen F1-kuljettaja Jan Magnussen, joka ajoi vuonna 1995 yhden kilpailun McLarenilla ja vuodet 1997–1998 Stewartilla.


title: Kevin Magnussen

text: Magnussen aloitti uransa karting-luokista ja siirtyi vuonna 2008 ajamaan Tanskan Formula Ford -sarjaa voittaen sarjan mestaruuden. Hän kilpaili samana vuonna muun muassa ADAC Formel Masters -sarjassa sijoittuen sarjan 12:nneksi. Vuonna 2009 Magnussen siirtyi kilpailemaan Formula Renault -sarjoja ja sijoittui Formula Renault 2.0 NEC -sarjan toiseksi. Hän kilpaili myös Eurocup Formula Renault -sarjaa sijoittuen sarjan seitsemänneksi.


title: Kevin Magnussen

text: Vuonna 2010 Magnussen ajoi Saksan Formula 3 -sarjassa sijoittuen sarjan kolmanneksi. Hän ajoi samana vuonna kaksi kilpailua Formula 3 Euro -sarjassa voittaen niistä toisen. Vuonna 2011 Magnussen kilpaili Britannian Formula 3 -sarjassa. Hän voitti seitsemän kilpailua ja sijoittui loppupisteissä sarjan toiseksi. Magnussen ajoi World Series by Renault -sarjassa vuonna 2012 saavuttaen yhden voiton ja kolme paalupaikaa sijoittuen sarjan seitsemänneksi. Vuonna 2013 Magnussen jatkoi samassa sarjassa ja voitti sarjan mestaruuden ajettuaan kauden aikana kahdeksan paalupaikkaa, viisi voittoa ja neljä kilpailun nopeinta kierrosta.


title: Kevin Magnussen

text: Kevin Magnussen kuului McLarenin nuorten kuljettajien kehitysohjelmaan. Vuoden 2012 loppupuolella Magnussen pääsi testaamaan McLarenin F1-autoa Abu Dhabin nuorten kuljettajien testeissä ollen ensimmäisenä päivänä päivän nopein kuljettaja. Vuonna 2013 Magnussen testasi jälleen McLarenin F1-autoa Silverstonen nuorten kuljettajien testeissä, jossa hän oli ensimmäisen päivän nopein kuljettaja.


title: Kevin Magnussen

text: Vuonna 2014 Magnussen kilpaili Formula 1:ssä McLarenin tallin autolla korvaten lähtöpassit tallista saaneen Sergio Pérezin. Hän on ensimmäinen tanskalainen F1-kuljettaja sitten Nicolas Kiesan ja kauden 2003. Hän on lisäksi jälleen uusi toisen sukupolven F1-kuljettaja. Ensimmäisessä F1-osakilpailussaan Australiassa maaliskuussa 2014 Magnussen ajoi maaliin kolmantena, mutta Daniel Ricciardon hylkäyksen johdosta hän nousi toiseksi. Hänestä tuli myös ensimmäinen tanskalainen, joka on ajanut F1:ssä palkintokorokkeelle. Hienon avauskilpailun jälkeen McLaren autoilla ei enää taisteltu palkintosijoista vaan Magnussen joutui tyytymään kilpailuissa ainoastaan jäännöspisteisiin. Hän sijoittui lopulta 55 pisteellään MM-sarjassa 11:ksi.


title: Kevin Magnussen

text: McLaren ilmoitti 11. joulukuuta 2014, että Magnussen siirtyy takaisin tallin testikuljettajaksi, kun uudella Hondan moottorilla uuteen kauteen lähtevä talli julkaisi kuljettajikseen Magnussenin tallikaverin Jenson Buttonin ja Ferrarilta lähteneen Fernando Alonson.


title: Kevin Magnussen

text: Magnussen pääsi kuitenkin ajamaan kauden avauksessa kun Fernando Alonso jäi pois aivotärähdysriskin vuoksi. Magnussenin moottori kuitenkin hajosi jo ennen lähtöruutuihin ajamista eikä hän pystynyt starttaamaan lainkaan kilpailuun.


title: Kevin Magnussen

text: Lokakuussa 2015 McLaren ilmoitti Magnussenille, ettei hänen kauden lopussa päättyvää sopimustaan jatkettaisi.


title: Kevin Magnussen

text: Magnussen ajoi kaudella 2016 Renault’lla, korvaten Pastor Maldonadon, joka sai potkut sponsorinsa maksuvaikeuksien vuoksi. Magnussen onnistui saalistamaan kauden avauspisteensä Venäjältä, sijoittuen seitsemänneksi. Monacossa Magnussen keskeytti kierroksella jääneen Daniil Kvjatin törmättyä häneen ja vaurioitettua Magnussenin auton pohjaa. Belgiassa Magnussen ajoi kierroksella 6 ulos Eau Rouge -mutkassa. Ulosajon seurauksena Magnussen satutti jalkaansa ja kilpailu keskeytettiin hetkellisesti. Hän oli kuitenkin ajokunnossa jo seuraavassa kilpailussa Italiassa. Singaporen GP:ssä Magnussen ajoi kymmenenneksi saaden yhden MM-pisteen. Hän sijoittui seitsemällä pisteellä sarjapisteissä 16:nneksi.


title: Kevin Magnussen

text: Marraskuussa 2016 Magnussen teki sopimuksen Haas-tallin kanssa kaudesta 2017. Mangussen keräsi kauden aikana 19 pistettä sijoittuen MM-sarjan 14:nneksi, parhaaksi sijoitukseksi jäi Azerbaidžanin GP:n seitsemäs sija.


title: Kevin Magnussen

text: Magnussen jatkoi Haasilla kaudella . Bahrainin ja Itävallan GP:eissä Magnussen sijoittui viidenneksi. Singaporen GP:ssä Magnussen ajoi uransa ensimmäisen kilpailun nopeimman kierroksen. Kyseessä oli myös ensimmäinen tanskalaiskuljettajan ajama nopein kierros F1-sarjassa.


title: Kevin Magnussen

text: • Abu Dhabin GP:ssä 2014 jaettiin tuplapisteet.


title: Nokia C2-06

text: Nokia C2-06 Touch and Type on matkapuhelinvalmistaja Nokian kesäkuussa 2011 julkaistu liukunäppäimistöllä ja kahdella SIM-korttipaikalla varustettu kosketusnäytöllinen matkapuhelin.


title: Monarchy of Roses

text: Monarchy of Roses on Red Hot Chili Peppersin kappale albumilta "I'm With You". Kappale on albumin toinen single ja se julkaistiin 14. marraskuuta 2011.


title: Monarchy of Roses

text: Singlen Ison-Britannian promoversio ilmestyi 5. lokakuuta 2011 myyntiin ebayhin, kansikuvan ja kappalelistan kera.


title: Monarchy of Roses

text: Yhtyeen kitaristi Josh Klinghofferin mukaan kappale sai alkunsa basisti Flean keksimästä bassokuviosta, johon Klinghoffer alkoi soittaa omaa kitarariffiään. Kappaleen työnimenä oli "Disco Sabbath".


title: Monarchy of Roses

text: Ison-Britannian promosingle


title: Lil Boosie

text: Lil Boosie (oikealta nimeltään Torrence Hatch, s. 14. marraskuuta 1982) on yhdysvaltalainen hip hop -artisti Louisianan Baton Rougesta. Hän on julkaissut lukuisia mixtapeja ja viisi albumia. Boosie on omistanut useita laulujaan äidilleen ja lapsilleen.. Hän tehnyt myös virkavaltaa vastustavia kappaleita.


title: Lil Boosie

text: Boosie pelasi koripalloa ja pääsi opiskelemaan mutta hänet erotettiin huumesyytteiden takia. Sitten hän päätti ryhtyä räppäriksi. Hän tutustui Pimp C:hen ja julkaisi ensimmäisen albuminsa "For My Thugz" Trill Entertainmentin kautta.


title: Lil Boosie

text: Vuonna 2006 Boosie julkaisi toisen sooloalbuminsa "Bad Azz". 2007 julkaistiin Trillin kokoelma-albumi "Survival of the Fittest". Se toi Boosielle paljon näkyvyyttä. Vuonna 2008 hän vieraili DJ Khaledin singlellä ”Out Here Grinding”.


title: Lil Boosie

text: Vuonna 2009 Boosie julkaisi kolmannen sooloalbuminsa "Superbad: The Return of Boosie Bad Azz". Siltä julkaistiin single ”Better Believe it”. Muutamille levyn kappaleille tehtiin musiikkivideot. Hän myös perusti oman levy-yhtiönsä "Bad Azz Entertainment".


title: Lil Boosie

text: Boosie oli vuonna 2010 vankilassa mutta julkaisi siitä huolimatta viidennen sooloalbuminsa "Incarcerated". Boosie sanoi jatkavansa musiikin tekoa olosuhteista huolimatta. Hän vapautui vankilasta maaliskuussa 2014.


title: Lil Boosie

text: Boosiella on diabetes. Hän on naimisissa Walnita Decuir-Hatchin kanssa. Heillä on kolme lasta.


title: Lil Boosie

text: Hän joutui 2009 vankilaan neljäksi vuodeksi ehdonalaisrikkomuksen vuoksi. Hänet oli aiemmin tuomittu marihuanan hallussapidosta ja aseista, ja nilkassa ollut seurantalaite osoitti ettei hän noudattanut ehdonalaisehtoja.


title: Lil Boosie

text: 2010 kesäkuussa Boosieta syytettiin Terry Boydin murhasta. Hän vannoi olevansa syytön, ja hänet todettiin syyttömäksi murhaan.


title: LÉ Maev

text: LÉ Maev (viirinumero 02) oli Irlannin laivaston Flower-luokan korvetti, joka alkujaan oli toisen maailmansodan aikana valmistunut Britannian kuninkaallisen laivaston korvetti "HMS Oxlip". Se nimettiin Irlannin laivaston palvelukseen otettaessa helmikuussa 1947 Connachtin legendarisen kuningattaren mukaan Medbiksi, jolloin sen ensimmäiseksi päälliköksi nimettiin luutnantti W. Reidy.


title: LÉ Maev

text: Alus tilattiin 12. joulukuuta 1939 Inglisiltaä. Sen köli laskettiin 9. joulukuuta 1940 ja alus laskettiin vesille 28. elokuuta 1941 nimellä "HMS Oxlip" (viirinumero K123). Alus valmistui vielä saman vuoden lopulla 28. joulukuuta.


title: LÉ Maev

text: Vuoden 1953 aikana aluksen masto vaihdettiin verkkorakenteiseen ja vuosikymmenen lopulla aluksen nelituumainen vaihdettiin Mk19-tykkiin. Samassa yhteydessä aluksen kansi pidennettiin ja sen messikannelle valmistettiin lisää majoitustiloja. 1960-luvun lopulla alus siirrettiin kalastuksenvalvontatehtäviin ja sen aseistus riisuttiin nelituumaista lukuun ottamatta.


title: LÉ Maev

text: Alus myytiin romutettavaksi 23. maaliskuuta 1972.


title: LÉ Cliona

text: LÉ Cliona (viirinumero 03) oli Irlannin laivaston Flower-luokan korvetti, joka oli toisen maailmansodan aikana valmistunut Britannian kuninkaallisen laivaston korvetti "HMS Bellwort". Se nimettiin Irlannin laivaston palvelukseen otettaessa 3. helmikuuta 1947 Irlannin mytologian rakkauden jumalattareksi, jolloin sen ensimmäiseksi päälliköksi nimettiin luutnantti W. Reidy.


title: LÉ Cliona

text: Alus tilattiin 12. joulukuuta 1939 George Brown and Companyltä Greenockista työnumerolla J1160. Sen köli laskettiin 17. syyskuuta 1940 ja alus laskettiin vesille 11. elokuuta 1941, jolloin se nimettiin "HMS Bellwortiksi" viirinumerolla K114. Alus otettiin palvelukseen 26. marraskuuta 1941.


title: LÉ Cliona

text: "HMS Bellwort" ja "HMS Armeria" suojasivat 14. maaliskuuta 1943 9 000 sotilasta kuljettaneita joukkojenkuljetusaluksia "Duchess of Richmondia", "Ruysiä" ja "Sibajakia" Lagosista saattueeseen WS27. Alus erkani 17. maaliskuuta "HMS Armerian" kanssa saattueesta palaten Lagosiin.


title: LÉ Cliona

text: Alus oli poistettu aktiivipalveluksesta lokakuuhun 1945 mennessä. Se myytiin Irlannille 1946.Vuoden 1953 aikana aluksen masto vaihdettiin verkkorakenteiseen, ja vuosikymmenen lopulla aluksen nelituumainen vaihdettiin Mk19-tykkiin. Samassa yhteydessä aluksen kantta pidennettiin ja sen messikannelle valmistettiin lisää majoitustiloja. 1960-luvun lopulla alus siirrettiin kalastuksenvalvontatehtäviin ja sen aseistus riisuttiin nelituumaista lukuun ottamatta.


title: LÉ Cliona

text: Alus myytiin romutettavaksi 2. marraskuuta 1970.


title: Henkikaartin Izmailovon rykmentti

text: Henkikaartin Izmailovon rykmentti () oli keisarillisen Venäjän armeijan vanhimpia kaartinrykmenttejä. Keisarinna Anna perusti rykmentin Moskovassa 22. syyskuuta 1730. Perustamispäätöksen taustalla oli keisarinnan joutuminen epäsuosioon Pietari I:n aiemmin perustamien Preobraženskin ja Semjonovin henkirykmenttien keskuudessa. Keisarinna valitsi rykmentin nimen hänelle rakkaan Izmailovon keisarillisen kartanon mukaan.


title: Henkikaartin Izmailovon rykmentti

text: Rykmentin ensimmäiseksi komentajaksi nimettiin kreivi Karl Gustav von Löwenwolde. Hänen jälkeensä ainoastaan keisarillisen perheen jäsenet toimivat rykmentin kunniapäällikköinä.


title: Arvoisa herra

text: Arvoisa herra ("The Distinguished Gentleman") on vuonna 1992 kuvattu poliittinen komediaelokuva. Elokuvan pääosia näyttelevät Eddie Murphy, Lane Smith, Sheryl Lee Ralph, Joe Don Baker, James Garner, Victoria Rowell, Grant Shaud, Kevin McCarthy, Charles S. Dutton, Victor Rivers, Chi McBride, Sonny Jim Gaines ja Noble Willingham. Elokuvan on ohjannut Jonathan Lynn. Elokuva voitti Environmental Media Awardin vuonna 1993 ja Political Film Society -palkinnon vuonna 2001.


title: Henkikaartin jääkärirykmentti

text: Henkikaartin Hänen majesteettinsa jääkärirykmentti () oli Venäjän armeijan keisarillisen kaartin joukko-osasto.


title: Henkikaartin jääkärirykmentti

text: Joukko-osasto perustettiin vuonna 1796 pataljoonana, joka muodostettiin Hatsinan jääkärikomppaniasta sekä Semjonovin ja Izmalovon kaartinrykmenttien jääkärijoukoista. Vuonna 1806 siitä tehtiin rykmentti. Se osallistui historiansa aikana Napoleonin sotiin, Venäjän-Turkin sotaan (1828-1829), Puolan kansannousun (1830-1831) kukistamiseen, Turkin sotaan (1877-1878) ja ensimmäiseen maailmansotaan.


title: Jouko Puolanto

text: Jouko Puolanto (s. 25. maaliskuuta 1964 Helsinki) on suomalainen näyttelijä. Hän on näytellyt useissa kotimaisissa elokuvissa ja televisiosarjoissa. Teatterinäyttämöillä Puolanto on nähty muun muassa Suomen Kansallisteatterissa, Q-teatterissa, Teatteri Jurkassa, Ryhmäteatterissa, Mikkelin Teatterissa, Espoon Kaupunginteatterissa, Teatteri Eurooppa Neljässä ja Helsingin kaupunginteatterissa. Hän esiintyy myös Jonne Saksanto -nimisenä hahmona Ari Wahlstenin romaaneissa Kosteiden mestojen balladi (Gummerus, 2012) ja Jobikirja (Gummerus, 2014). Lisäksi hän on ollut Q-teatterin nuorten teatteripiirin toinen vetäjä vuosina 2007–2011.


title: Francis Folorunsho Clement Alonge

text: Francis Folorunsho Clement Alonge (s. 1. maaliskuuta 1935 Ado-Ekiti) on nigerialainen roomalaiskatolinen piispa. Hänet vihittiin papiksi 29. kesäkuuta 1963 ja nimitettiin Ondon hiippakunnan vihkipiispaksi sekä Thignican titulaaripiispaksi 17. joulukuuta 1973. Piispaksi vihkiminen seurasi 21. huhtikuuta 1974. Pääkonsekraattorina toimi Girolamo Prigione, jota avustivat William Richard Field ja Patrick Ebosele Ekpu.


title: Francis Folorunsho Clement Alonge

text: 31. toukokuuta 1976 Alonge nimitettiin Ondon piispaksi, jona hän toimi, kunnes jäi eläkkeelle 26. marraskuuta 2010.


title: Embley Park

text: Embley Park on kartano Englannin eteläosassa Hampshiren kreivikunnassa. Se oli Florence Nightingalen koti vuosikymmenten ajan. Nykyisin kartanossa toimii sisäoppilaitos.


title: Embley Park

text: Embley Park on ollut asuttuna yli tuhannen vuoden ajan. 800-luvun puolivälissä se kuului Wessexin kuninkaan tiluksiin. Sen jälkeen kartano kuului useille aatelissuvuille.


title: Embley Park

text: Florencen isä William Edward Nightingale osti talon vuonna 1825. Perhe vietti siellä talvet ja piti Derbyshirestä perimäänsä taloa kesäasuntona. Embley Parkia kuvailtiin nelikulmaiseksi Yrjöjen aikakauden tyyliseksi taloksi, jossa oli hienot puutarhat ja hyvät metsästysmaat. William Nightingalen aikana taloon lisättiin länsisiipi, veranta ja parveke, joka ulottui koko talon julkisivun poikki, ja samalla uusittiin keittiö, ruokakomerot ja muut taloudenhoitoon liittyvät tilat.


title: Embley Park

text: Vuonna 1853 Florence Nightingale hankki työpaikan Lontoosta eikä sen jälkeen asunut enää Embleyssä pysyvästi. Lopullisesti Nightingale myi talon vasta vuonna 1896.


title: Embley Park

text: Päärakennus on nykyisin koulun majoitustilana, ja siellä asuu 75 oppilasta.


title: Girls’ Generationin diskografia

text: Tämä on eteläkorealaisen tyttöyhtyeen Girls' Generation diskografia (koreaksi So Nyuh Shi Dae/So Nyeo Shi Dae, josta lyhenteenä SNSD). SNSD on ollut musiikkibisneksessä vuoden 2007 puolivälistä asti, jolloin yhtye debytoi. He ovat tällä hetkellä julkaisseet kolme täyspitkää albumia, kolme minialbumia ja kaksi uudelleenpakattua albumia. He ovat myös osallistuneet laulamiseen monissa Etelä-Korean draamoissa sekä osallistuneet yhdessä SM artistien kanssa albumiin "2007 Winter SMTown - Only Love" . Heidän debyytti kappale oli nimeltään "Into the New World" (), joka julkaistiin vuonna 2007. Yhtye on myynyt yli 100 000 kappaletta, kullekin heidän viidelle albumilleen.


title: James Joseph Sylvester

text: James Joseph Sylvester (1814–1897) oli englantilainen matemaatikko. Hän vaikutti merkittävästi matriisilaskennan, lukuteorian ja kombinatoriikan kehitykseen.


title: James Joseph Sylvester

text: Sylvester oli juutalainen. Hän kävi koulunsa Lontoossa ja Liverpoolissa ja opiskeli Cambridgen yliopistossa. Siellä hänelle ei kuitenkaan voitu myöntää uskontonsa takia tutkintoa, joten Sylvester valmistui Irlannissa Dublinin yliopistosta. Kun teologiset vaatimukset poistettiin, Cambridge myönsi Sylvesterille maisterin arvon. Hänestä tuli fysiikan professori Lontoon University Collegeen ja vuonna 1841 matematiikan professori Amerikkaan Virginian yliopistoon. Neljän vuoden kuluttua hän palasi Englantiin ja kouluttautui asianajajaksi. Vuonna 1855 hän pääsi Woolwichin kuninkaalliseen sotakorkeakouluun matematiikan professoriksi. Siinä virassa viettämänsä 15 vuoden aikana hän teki merkittävimmät matemaattiset teoksensa. 1880-luvulla hänestä tuli geometrian professori Oxfordin yliopistoon.


title: James Joseph Sylvester

text: Sylvester otaksui Sylvesterin–Gallain lauseen, jonka Tibor Gallai myöhemmin todisti. Hän konstruoi ensimmäisiä esimerkkejä Hadamardin matriisista.


title: James Joseph Sylvester

text: Royal Society myönsi Sylvesterille Copley-mitalin vuonna 1880. Vuonna 1901 Society perusti Sylvesterin mukaan nimetyn Sylvester-mitalin.


title: Deiran kellotorni

text: Deiran kellotorni () tai Dubain kellotorni on betoninen monumentti Dubain kaupungissa Yhdistyneissä arabiemiirikunnissa. Se sijaitsee Deiran kaupungiosassa Dubain itäosassa olevassa liikenneympyrässä D89-tiellä, kaupungiosia yhdistävän sillan tuntumassa. Torni oli sheikin lahja langolleen. Sitä alettiin rakentaa vuonna 1964 ja perusteellinen korjaus betonin rapauduttua oli tarpeen jo 1972.


title: Düsseldorf-Kaiserswerth

text: Düsseldorf-Kaiserswerth on Düsseldorfin vanha kaupunginosa.


title: Düsseldorf-Kaiserswerth

text: Kaiserswerth sijaitsee Düsseldorfin pohjoisosassa Reinjoen varrella. Se sai alkunsa benediktiiniluostarista, joka perustettiin vuoden 700 paikkeilla joessa olevaan saareen. Saari oli tärkeä joenylityspaikka, ja siihen tehtiin pian linnoitus. 1000-luvulla sinne perustettiin Pyhän Saksalais-Roomalaisen keisarikunnan keisarille palatsi, josta kaupunki on saanut nimensä. 1100-luvulla paikalle rakennettiin jokiliikenteen tulliasema. 1200-luvulla kaupunki siirtyi Kölnin vaaliruhtinaiden haltuun. Espanjalaiset miehittivät kaupunkia vuosina 1589-1592. Vuonna 1702 Espanjan vallanperimyssotaan liittyvissä taisteluissa linnoitus vaurioitui pahoin, ja se menetti strategisen merkityksensä. Läheinen Düsseldorf kasvoi suuremmaksi, ja Kaiserswerthistä tuli sen lähiö.


title: Düsseldorf-Kaiserswerth

text: Kaiserswerthissa on toiminut kätilöopisto ja diakonissalaitos vuodesta 1836 asti.


title: Noah Welch

text: Noah Paul Welch (s. 26. elokuuta 1982 Brighton, Massachusetts, Yhdysvallat) on yhdysvaltalainen jääkiekkopuolustaja, joka pelaa SHL-joukkue Växjö Lakers HC:ssä. Hän on pelannut urallaan myös 75 NHL-ottelua tehopistein 4+5=9 ja keräten 58 jäähyminuuttia. Elite Prospects -sivuston Erik K. Piri kertoo vuonna 2011 isokokoisen Welchin olevan pelityyliltään kahden suunnan puolustaja, joka on omassa päässä rauhallinen. Piri mainitsee hänet myös sulavaksi luistelijaksi ja hyväksi laukojaksi. Welch osaa pelata myös varsin fyysisesti ja aggressiivisesti.


title: Noah Welch

text: Welch kävi lukion St. Sebastian's Schoolissa. Pittsburgh Penguins varasi hänet toisella kierroksella 54. pelaajana . Tämän jälkeen Welch kävi vuodet 2001–2005 Harvardin yliopistoa. Hän voitti ECAC:n mestaruuden vuosina 2002 ja 2004. Welch valittiin ensimmäisen yliopistokautensa 2001–2002 päätteeksi tulokkaiden tähdistökentälliseen sekä ECAC:n toiseen tähdistökentälliseen, kuten myös vuonna 2003. Viimeisellä yliopistokaudellaan 2004–2005 hän toimi Harvardin kapteenina ja valittiin kauden päätteeksi ECAC:n ensimmäiseen tähdistökentälliseen.


title: Noah Welch

text: Kaudeksi 2005–2006 Welch siirtyi hänet varanneen Pittsburgh Penguinsin organisaatioon. Hän pelasi kauden suurimmaksi osaksi Wilkes-Barre/Scranton Penguinsissa, AHL:ssä, jonka eniten maaleja sekä pisteitä Chris Kelleherin kanssa tehnyt puolustaja Welch oli tehoilla 9+20=29. Hän pelasi kauden aikana myös ssa. NHL:n puolella Welch pelasi viisi ottelua tehoin 1+3=4. Hän teki NHL-debyyttinsä 24. maaliskuuta 2006 New York Islandersia vastaan. Welch sai ottelussa jääaikaa 13.45 minuuttia ja keräsi siinä myös yhden syöttöpisteen. Seuraavassa ottelussa 27. maaliskuuta 2006 Montréal Canadiensia vastaan hän teki oman maalin, mutta Welch onnistui myös itse tekemään NHL-uransa avausmaalin kolmannessa erässä. Hän sai ottelussa myös yhden syöttöpisteen ja keräsi lopulta omasta maalistaan huolimatta teholukeman +2.


title: Noah Welch

text: Kaudella 2006–2007 Welch pelasi Penguinsissa 22 NHL-ottelua tehoin 1+1=2. Helmikuussa 2007 hänet kaupattiin Florida Panthersiin vaihdossa Gary Robertsiin. Myös loppukausi Panthersin organisaatiossa kului lähinnä farmin puolella ja pelejä NHL:ssä kertyi kaksi, joissa syntyi yksi maali. Welch aloitti kauden 2007–2008 joukkueen NHL-kokoonpanossa, mutta se jäi vain neljän ottelun mittaiseksi, kun hän loukkasi olkapäänsä 16. lokakuuta 2007 vieraissa Montréal Canadiensia vastaan. Kaudella 2008–2009 Welch pelasi Panthersissa 23 NHL-ottelua tehoin 1+1=2, kunnes hänet ja kesän kolmannen kierroksen varausvuoro kaupattiin maaliskuussa 2009 Tampa Bay Lightningiin vaihdossa Steve Emingeriin. Welch pelasi loppukauden Lightningissa ilman farmikomennuksia ja esiintyi 17 runkosarjaottelussa jääden ilman tehopisteitä.


title: Noah Welch

text: Heinäkuussa 2009 Welch teki vapaana agenttina yksivuotisen sopimuksen Atlanta Thrashersin kanssa. Hän pelasi kuitenkin koko kauden 2009–2010 farmijoukkue Chicago Wolvesissa, jossa runkosarja jäi vain 37 ottelun mittaiseksi polvivamman takia. Welch teki kesäkuussa 2010 vuoden mittaisen jatkosopimuksen Thrashersin kanssa, mutta myös kausi 2010–2011 kului pääosin Wolvesissa. Hän pelasi kauden aikana kaksi NHL-ottelua.


title: Noah Welch

text: Welch siirtyi kaudeksi 2011–2012 yksivuotisella sopimuksella Elitserien-joukkue HV71:een. Hän sijoittui 85 minuutillaan jäähypörssissä kuudenneksi. Kaudeksi 2012–2013 Welch siirtyi vuoden mittaisella sopimuksella Växjö Lakers HC:hen. Hän nousi joukkueen varakapteeniksi ja oli Växjön tehokkain puolustaja tehoilla 8+9=17. Tammikuussa 2013 Welch teki kaksivuotisen jatkosopimuksen joukkueen kanssa.


title: Noah Welch

text: Kaudella 2014–2015 Welch sijoittui tehoilla 5+23=28 SHL:n puolustajien pistepörssissä kahdeksanneksi. Hän voitti myös liigan jäähypörssin 100 minuutillaan, kuten myös kevään 2015 pudotuspeleissä 53 minuutillaan. Welch voitti kauden päätteeksi Ruotsin-mestaruuden ja hänet palkittiin pudotuspelien arvokkaimpana pelaajana Stefan Liv Memorial Trophylla. Kaudeksi 2015–2016 Welch siirtyi kaksivuotisella sopimuksella MODO Hockeyn riveihin. Hänet nimettiin joukkueen kapteeniksi. Welch oli MODO:n tehokkain puolustaja tehoilla 3+13=16. Heikon kauden pelanneesta joukkueesta kukaan yli puolet runkosarjasta pelanneista ei yltänyt tehotilastossa plussalle, joten Welchin teholukema -1 riitti MODO:n sisäisen tehotilaston Victor Olofssonin kanssa jaettuun kärkisijaan. Hänellä oli myös koko SHL:n suurin keskimääräinen jääaikaa (24.52). MODO putosi kauden päätteeksi HockeyAllsvenskaniin.


title: Noah Welch

text: Welch ei jatkanut MODO:ssa enää toista sopimuskauttaan Allsvenskanissa, vaan hän siirtyi kaudeksi 2016–2017 vuoden mittaisella sopimuksella Malmö Redhawksin riveihin. Syyskuussa 2017 Welch palasi loppukauden 2017–2018 kattavalla sopimuksella Växjö Lakers HC:hen.


title: Noah Welch

text: Welch edusti Yhdysvaltoja Pyeongchangin olympiakisoissa 2018, jolloin hän toimi joukkueen varakapteenina. Welch pelasi myös Deutschland Cupissa vuonna 2017.


title: Noah Welch

text: Welch edusti Yhdysvaltoja myös alle 20-vuotiaiden MM-kilpailuissa vuonna 2002, mutta hän ei saanut kuitenkaan yhtään ottelua turnauksessa tililleen.


title: Noah Welch

text: Welchilla on vaimo Alissa, jonka kanssa hän meni naimisiin kesällä 2011. Parilla on kaksi lasta. Alissa on NHL-joukkue Boston Bruinsin puolustaja Paul Postman sisko. Heidän pikkusiskonsa Sharlene on naimisissa Welchin kanssa Växjö Lakers HC:ssä ja Malmö Redhawksissa pelanneen, NHL:ssäkin esiintyneen Rhett Rakhshanin kanssa.


title: Puolisuunnikassääntö

text: Puolisuunnikassääntö on likiarvoyhtälö alla olevan määrätyn integraalin laskemiseksi.


title: Puolisuunnikassääntö

text: Puolisuunnikassääntö perustuu siihen, että funktion f kuvaajan ja x-akselin väliin jäävää pinta-ala arvioidaan puolisuunnikkaaksi, jonka pinta-ala määritetään. Siis seuraa, että


title: Puolisuunnikassääntö

text: Puolisuunnikassääntö on yksi numeerisen integroinnin kaavoista, joita kutsutaan Newton-Cotes kaavoiksi. Muita Newton-Cotes kaavoja ovat Simpsonin sääntö ja suorakaidesääntö. Puolisuunnikassääntö on erityisen käyttökelpoinen ja tarkka jaksollisten funktioiden integraalien approksimoinnissa.


title: Puolisuunnikassääntö

text: Perusmuotoisen puolisuunnikassäännön tuloksia voidaan parantaa jakamalla väli useampiin osaväleihin ja soveltamalla puolisuunnikassääntöä jokaisella osavälillä erikseen. Jaetaan väli N osaväliin, jonka päätepisteet ovat formula_3. Merkitään kunkin osavälin pituutta kirjaimella "h". Välille, joka jakautuu "N" yhtä pitkään väliin "h=(b-a)/N", voidaan puolisuunnikassääntö kirjoittaa seuraavasti:


title: Puolisuunnikassääntö

text: Jos osavälit ovat eripituisia, voidaan puolisuunnikassääntö kirjoittaa seuraavasti:


title: Puolisuunnikassääntö

text: Puolisuunnikassäännön tuottama virhe on integraalin tarkan arvon ja numeerisen arvon välinen erotus:


title: Puolisuunnikassääntö

text: Virhetermi saadaan johdettua integraalilaskennan väliarvolauseen ja Lagrangen polynomin approksimaation avulla. Tällöin on olemassa c välillä [a, b] siten, että


title: Puolisuunnikassääntö

text: Jos funktion toinen derivaatta saa positiivisen arvon, niin virhetermi on negatiivinen ja puolisuunnikassäännön antama arvo integraalille on suurempi kuin todellinen. Geometrisesti tilanne tarkoittaa tilannetta, jossa todellinen käyrä jää piirretyn puolisuunnikkaan sisään. Tilanne on juuri päinvastoin tilanteessa, jossa funktion toinen derivaatta on negatiivinen ja käyrä kulkee siis piirretyn suoran yläpuolella.


title: Puolisuunnikassääntö

text:
Puolisuunnikassäännön hyvää tarkkuutta juuri jaksollisten funktioiden tapauksessa
voidaan perustella intuitiivisesti. Kun jaksollista funktiota integroidaan yhden jakson
välillä piirretyt puolisuunnikkaat aliarvioivat ja yliarvioivat funktion kuvaaja
kutakuinkin yhtä monta kertaa. Tällöin virheet kumoutuvat ja approksimaatio on
varsin lähellä integraalin tarkkaa arvoa.


title: Puolisuunnikassääntö

text:
Toinen muoto virhetermille saadaan tutkimalla edellä johdettua virhetermiä silloin,
kun tutkittava väli jaetaan yhä useampaan osaväliin eli, kun "N" → ∞. Tämä asymptoottinen virhetermi voidaan kirjoittaa seuraavasti:


title: Puolisuunnikassääntö

text:
Lasketaan integraalille arvo puolisuunnikassäännöllä.
Olkoot yhden osavälin pituus h=0,05. Tällöin osavälejä on yhteensä 4.


title: Puolisuunnikassääntö

text: Korjataan vielä saatua approksimaatiota virhetermillä:


title: Puolisuunnikassääntö

text: Numeerisia menetelmiä käytetään etenkin reaalimaailman ongelmia ratkottaessa.


title: Puolisuunnikassääntö

text: Numeerisia menetelmiä sovelletaan nykyisin tietokoneella, jolla menetelmän soveltaminen on huomattavasti nopeampaa ja helpompaa kuin laskimella. Puolisuunnikassäännön avulla integraaleja voidaan laskea esimerkiksi Excelillä, Pythonilla ja MATLABilla.


title: Sisters of Mercy (sääntökunta)

text: Sisters of Mercy on katolinen naisten sääntökunta. Sen perusti irlantilainen Catherine McAuley vuonna 1831.


title: Sisters of Mercy (sääntökunta)

text: Kymmenen vuoden aikana McAuley perusti neljätoista seurakuntaa Englantiin ja Irlantiin. Pian hänen kuolemansa jälkeen järjestö levisi Pohjois-Amerikkaan, Uuteen-Seelantiin ja Argentiinaan. Nykyisin sääntökunnalla on noin kymmenentuhatta jäsentä.


title: Taekwondo kesäolympialaisissa 2016

text: Taekwondossa kilpailtiin Rio de Janeiron 2016 kesäolympialaisissa seitsemättä kertaa. Kilpailut käytiin 17.–20. elokuuta Centro Olímpico de Treinamenton toisessa hallissa, jonne mahtuu yleisöön 10 000 henkilöä. Painoluokkia oli neljä kummallekin sukupuolelle. Parhaiten menestyi Etelä-Korea, joka saavutti kaksi kultaa ja kolme pronssia.


title: IK Sleipner

text: Idrottsklubben Sleipner on norrköpingiläinen urheiluseura. Parhaiten seura tunnetaan jalkapalloseurana. Sleipner on voittanut kerran Ruotsin mestaruuden 1938. Nykyään seura pelaa Ruotsin kolmanneksi korkeimmalla sarjatasolla 1. divisioonan etelälohkossa.


title: IK Sleipner

text: Seura on nimetty Odinin hevosen Sleipnirin mukaan.


title: IK Sleipner

text: "Tilanne 22. syyskuuta 2011"


title: Harley Street

text: Harley Street on katu Lontoossa. Se on ollut 1800-luvulta asti tunnettu siellä toimivista lääkäreistä. Nykyisin kadun varrella toimii noin 1500 lääketieteen eri alojen ammattilaista. Siellä toimii klinikoita ja yksityissairaaloita, jotka tarjoavat palveluita syöpähoidoista kauneusleikkauksiin.


title: Theodor Fliedner

text: Theodor Fliedner (1800–1864) oli saksalainen pappi, joka perusti luterilaisen diakonissatoiminnan. Hän opiskeli papiksi ja vuonna 1821 hän ryhtyi Düsseldorf-Kaiserswerthin seurakunnan papiksi.


title: Theodor Fliedner

text: Fliedner aloitti kristillisen laupeudentyönsä toimimalla läheisen vankilan pastorina, ja sai muutkin vankilat pestaamaan vankilapastoreita. Vuonna 1836 hän perusti operussairaalan ja sen yhteyteen diakonissalaitoksen. Florence Nightingale opiskeli Fliednerin perustamassa laitoksessa sairaanhoitajaksi.


title: Sidney Herbert

text: Sidney Herbert (16. syyskuuta 1810 – 2. elokuuta 1861) oli englantilainen poliitikko. Hänet valittiin parlamentin alahuoneeseen konservatiivipuolueen edustajaksi vuonna 1832. Vuonna 1845 hän pääsi hallitukseen sotaministeriksi. Krimin sodan aikana hän oli vastuussa sotaan liittyvistä käytännön asioista kuten sotilassairaaloiden johtamisesta. Herbert lähetti Florence Nightingalen hoitamaan sodassa haavoittuneita.


title: Sidney Herbert

text: Sidney Herbertin vanhemmat olivat Pembroken jaarli George Herbert ja kreivitär Catherine Vorontsov (Jekaterina Vorontsova), jonka isä oli Venäjän suurlähettiläs Lontoossa, kreivi Semjon Vorontsov. Catherine Vorontsov oli sotamarsalkka Mihail Vorontsovin sisko.


title: Sidney Herbert

text: Sidney Herbertin patsas Lontoossa Regent Streetin ja Pall Mallin risteyksessä on osa vuonna 1861 pystytettyä Krimin sodan muistomerkkiä.


title: Busters

text: Busters on vuonna 1974 perustettu suomalainen rockyhtye. Bändi on syntynyt Helsingin Norssin koulukavereiden pohjalta, mutta siinä on soittanut/ soittaa muutamia tämän päivän muusikoita kuten Honey Aaltonen, Tero Rikkonen, Veli-Pekka Oinonen, Kimmo Kosenius (Problems?, Woude), Risto Schiray (Problems?, Woude) sekä Risto Rinne (Kake Singers). Yhtye on keikkaillut ahkerasti ja soittanut mm. Maarit ja Sami Hurmerinnan, Eero Raittisen ja Mato Valtosen kera. Bändi on keikkaillut niin Tavastialla, Vanhalla kuin edesmenneellä Natsallakin. Perinteinen kesän keikka Kuohijoella 2011 teki jälleen yleisöennätyksen ministeritason vieraita myöten - myös bändin uusin kappale "Kuohijoki" julkaistiin siellä.Pöytälaatikosta 1993 (JLNBF-001), hyväntekeväisyyslevy LC Floorankentän kanssa tukemaan Eläintarhan ala-astetta ja Käpylän lastenkotia.


title: Busters

text: Pop & Rock 2009 (MICD-0905)


title: 63 (luku)

text: 63 (kuusikymmentäkolme) on luonnollinen luku, jota edeltää 62 ja seuraa 64. Jaksollisessa järjestelmässä 63 on europiumin järjestysluku. 63 on harshad-luku sekä woodallin luku.


title: Girolamo Prigione

text: Girolamo Prigione (12. lokakuuta 1921 Castellazzo Bormida – 27. toukokuuta 2016 Alessandria) oli italialainen roomalaiskatolinen arkkipiispa. Hänet vihittiin papiksi Alessandria (della Paglian) hiippakuntaan 18. toukokuuta 1944. Hänet nimitettiin Lauriacumin titulaariarkkipiispaksi sekä apostoliseksi nuntiukseksi El Salvadoriin ja Guatemalaan 27. elokuuta 1968. Piispaksi vihkiminen seurasi 24. marraskuuta. Pääkonsekraattorina toimi Amleto Giovanni Cicognani, jota avustivat Giovanni Benelli ja Giuseppe Almici.


title: Girolamo Prigione

text: 2. lokakuuta 1973 Prigione sai nimitykset apostoliseksi delegaatiksi Ghanaan ja Nigeriaan. 28. huhtikuuta 1976 hänet nimitettiin apostoliseksi pro-nuntiukseksi Nigeriaan, 7. helmikuuta 1978 apostoliseksi delegaatiksi Meksikoon ja 12. lokakuuta 1992 apostoliseksi nuntiukseksi samaan maahan. Hän jäi eläkkeelle 2. huhtikuuta 1997.


title: Iriney

text: Iriney Santos da Silva, yleensä vain Iriney (s. 23. huhtikuuta 1981 Humaitá, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Granadaa ja on pelipaikaltaan keskikenttäpelaaja.


title: Iriney

text: Iriney aloitti ammattilaisuransa vuonna 2000 Associação Desportiva São Caetanosta. Vuonna 2002 Iriney siirtyi espanjalaiseen Rayo Vallecanoon, jota hän edusti seuraavat kolme kautta.


title: Iriney

text: Kesällä 2005 hän teki sopimuksen Celta Vigon kanssa. Joukkue pelasi kaudet 2005–2007 maan korkeimmalla sarjatasolla Primera Divisiónissa. Kaudeksi 2007–2008 galicialaisseura tippui Segunda Divisióniin, jonka jälkeen Iriney päätti jättää seuran ja siirtyi tammikuussa 2008 Almeríaan.


title: Iriney

text: Kesäkuussa 2009 Irineyn sopimuksen päätyttyä Almerían kanssa, hän siirtyi sevillalaiseen Real Betisiin.


title: 2-bromo-LSD

text: 2-Bromo-LSD, nimenä myös BOL-148, on lysergihapon johdos. Se on rakenteellisesti muutoin identtinen LSD:n kanssa, mutta sisältää ylimääräisen bromiatomin, joka korvaa samassa paikassa olleen vetyatomin.


title: 2-bromo-LSD

text: Yhdisteen löysi Albert Hofmann osana tutkimusta, jossa LSD löydettiin. 2-Bromo-LSD ei aiheuta lainkaan sellaisia aisti- ja ajatustoimintovaikutuksia kuin LSD, eikä sitä ole tutkittu paljonkaan. Sen on havaittu vaikuttavan neutraalina antagonistina samoissa reseptoreissa kuin LSD. Bromiatomin takia se ei kiinnity serotoniinireseptoreihin, joihin LSD voi kiinnittyä.


title: 2-bromo-LSD

text: 2-Bromo-LSD:n käyttöä on kokeiltu Hortonin syndrooman hoidossa lupaavin tuloksin.


title: Arvid Andersson

text: Olov Arvid Andersson (19. toukokuuta 1919 Västerrottna (nyk. Sunnen kunta), Värmlanti – 20. syyskuuta 2011 Kristinehamn) oli ruotsalainen painonnostaja, maailman- ja euroopanmestari.


title: Arvid Andersson

text: Andersson voitti urheilu-urallaan maailmanmestaruuden Pariisista vuonna 1946, MM-pronssin ja kaksi Euroopan mestaruutta. Hän osallistui myös kahdesti kesäolympialaisiin: Lontoossa 1948 hän oli 13:s ja Helsingissä 1952 12:s.


title: Arvid Andersson

text: Andersson työskenteli palomiehenä. Hän kuoli 92-vuotiaana vanhainkodissa ollessaan aamiaisella.


title: Siirtymäliike

text: Siirtymäliike (myös nimellä siirtymäkaupunkiliike, tai "Transition Movement") on aatteellinen liike, joka on perustettu permakulttuurin periaatteille. Liikkeen käynnisti vuonna 2005 irlantilaisen Kinsalen kaupungin korkeakoulun opettaja Rob Hopkins yhdessä oppilaidensa kanssa. Kinsalesta tuli maailman ensimmäinen siirtymäkaupunki ja liike levisi pian Totnesiin, Englantiin. Siirtymäliikkeen tavoitteena on tarjota yhteisöille välineitä vastata ilmastonmuutoksen sekä öljyhuipun asettamiin haasteisiin. Sen jäsenet suosivat kulutuksen vähentämistä, lähiruokaa ja yhteisöllisyyttä. Liike tarjoaa teollisen yhteiskunnan romahduksen vaihtoehdoksi pehmeää siirtymää fossiilisten polttoaineiden jälkeiseen maailmaan. Vuonna 2007 Britanniassa aloitti toimintansa hyväntekeväisyysverkosto Transition Network, jonka tavoitteena on levittää siirtymäliikkeen ideoita ja tukea eri puolilla maailmaa sijaitsevia yhteisöjä, jotka ovat omaksuneet sen mallin pyrkien lisäämään ympäristönsä resilienssiä ja vähentämään riippuvuuttaan fossiilisista polttoaineista. Siirtymäliikkeeseen on liittynyt satoja yhteisöjä eri puolilla maailmaa, erityisesti englanninkielisissä maissa.


title: Siirtymäliike

text: Siirtymäliikkeen perustaja Rob Hopkins toimi Kinsalessa, Irlannissa permakulttuurin opettajana ja suunnitteli ekokylän perustamista, kun hän osallistui vuonna 2004 öljyhuippua koskevalle luennolle. Häneen vaikutti merkittävästi ajatus siitä, kuinka riippuvaisia modernit yhteiskunnat ovat maaöljystä ja kuinka lyhytkin katkos öljyntuonnissa saattaa romahduttaa valtion ruokahuollon. Muun muassa Richard Heinbergin kirjaan "" perustaen hän myös oletti öljyhuipun olevan jo lähellä. Yhdessä oppilaidensa kanssa hän ryhtyi kehittämään kaupungille toimintasuunnitelmaa energian saatavuuden heikkenemisen varalta. Suunnitelma jakoi yhteisön tarpeet neljään kategoriaan – energia, ruoka, liikenne ja asuminen – ja sisälsi omat ratkaisunsa jokaiselle kategorialle. Resilienssiä oli tarkoitus lisätä etenkin kehittämällä paikallista ruoantuotantoa. Kaksi Hopkinsin oppilaista, Louise Rooney ja Catherine Dunne, esittelivät vuonna 2005 suunnitelman Kinsalen kaupunginvaltuustolle, joka teki merkittävän päätöksen hyväksyä se ja ryhtyä pyrkimään kohti energiaomavaraisuutta.


title: Siirtymäliike

text: Hopkins halusi jatkaa ideansa kehittelyä suuremmassa yhteisössä ja siirtyi pian Totnesiin, entiseen kotikaupunkiinsa Englannissa. Kaupungista tuli toinen siirtymäkaupunki maailmassa. Liike lähti leviämään nopeasti ja vuonna 2011 maailmassa oli 350 virallista siirtymäkaupunkia, joista 200 sijaitsi Britanniassa ja muut muun muassa Irlannissa, Kanadassa, Australiassa, Uudessa-Seelannissa, Yhdysvalloissa, Saksassa, Italiassa ja Chilessä.


title: Siirtymäliike

text: Siirtymäliikkeen yhdysvaltalaisella haaralla on läheiset suhteet Post Carbon -instituuttiin, joka rahoitti vuonna 2009 siirtymäkaupunkien verkoston Transition US:n perustamista. Rob Hopkins on Post Carbon Instituten jäsen.


title: Siirtymäliike

text: Siirtymäprojektien tarkoituksena on yleisesti ottaen lisätä tietoisuutta kestävästä elämisestä ja kehittää paikallista ekologista resilienssiä. Yhteisöt etsivät tapoja pienentää ekologista jalanjälkeään ja vähentää energian kulutusta sekä riippuvutta fossiilisten polttoaineiden varaan rakennetuista ruokahuoltojärjestelmistä. Ruoka onkin liikkeen keskeisimpiä toiminta-alueita. Tähän astiset aloitteet ovat koskeneet muun muassa siirtolapuutarhojen perustamista, teollisuusjätteiden kierrättämistä sekä hajonneiden esineiden korjaamista niiden korvaamisen sijasta. Liike pitää kirjaa aloitteista sivuillaan.


title: Siirtymäliike

text: Vaikka eri siirtymäkaupunkien tavoitteet ovat samat, niiden hyödyntämät keinot tavoitteiden saavuttamiseksi vaihtelevat. Totnes on ottanut käyttöön oman valuuttansa (Totnesin punta), jota voi käyttää paikallisissa kaupoissa ja jonka tarkoituksena vähentää kaukaa tulevaa tuontia ja tukea paikallisia yrityksiä. Samaa ideaa on suunniteltu hyödynnettyäväksi lisäksi kolmessa walesilaisessa kaupungissa sekä yhdessä australialaisessa kaupungissa. Siirtymäkaupungit pyrkivät noudattamaan ns. energian alenemisen toimintasuunnitelmaa (Energy Descent Action Plan, EDAC), joka on vastaus öljyhuipun aiheuttamiin haasteisiin.


title: Siirtymäliike

text: Keskeinen osa siirtymäliikkeen ideologiaa on ajatus siitä, että elämä ilman öljyä saattaisi olla paljon nautittavampaa ja tyydyttävämpää kuin elämä teollisuusyhteiskunnissa: "muuttamalla ajatusmaailmaamme voimme itse asiassa nähdä tulevan halvan öljyn jälkeisen maailman mahdollisuutena eikä uhkana, ja suunnitella tulevan vähähiilisen kauden menestyväksi, resilientiksi ja runsaaksi - paikaksi, jossa on paljon parempi elää kuin nykyisessä vieraannuttavassa kulutuskulttuurissa, joka rakentuu ahneudelle, sodalle ja ikuisen kasvun myytille."


title: Siirtymäliike

text: Rob Hopkins katsoo siirtymäliikkeen nopeasti kasvaneen suosion perustuneen sen myönteiseen sävyyn. Liikkeen ideologiassa painotetaan, että paikallisuus, yhteisöllisyys ja ekologinen elämäntapa ovat parannuksia ihmisten elämään, eivät huononnuksia. Hopkinsin mukaan siirtymäliike "tuntuu enemmän juhlalta kuin protestimarssilta".


title: Siirtymäliike

text: Hyväntekeväisyysjärjestö Transition Network, jonka tarkoituksena on "inspiroida, rohkaista, yhdistää, tukea ja valmentaa yhteisöjä niiden omaksuessa/sopeutuessa siirtymämalliin vastauksena ilmastonmuutokseen, öljyhuippuun ja talouden supistumiseen", on toimittanut useita julkaisuja. Ne on suunniteltu auttamaan yhteisöt käynnistymisensä eri vaiheiden yli.


title: Siirtymäliike

text: Järjestön oma sivusto listaa seuraavat julkaisut:


title: Siirtymäliike

text: Hopkinsin "Transition Handbook" oli vuonna 2008 Iso-Britannian parlamentin jäsenten viidenneksi yleisin kesälukemisekseen valitsema kirja.


title: Siirtymäliike

text: Stauntonin siirtymäkaupunki Virginiassa, Yhdysvalloissa julkaisee omaa verkkolehteään "Transition Voice", jonka artikkeleita ilmestyy säännöllisesti myös EnergyBulletin -sivustolla.


title: Siirtymäliike

text: Jupiter Cormier toi siirtymäliikkeen Suomeen vuonna 2009. Hämeenkyrö on listattuna Transition Network -sivustolla siirtymähankkeeksi maailmanlaajuisella järjestysnumerolla 180, mutta liike ei ole saanut kunnallista asemaa. Liikkeelle on perustettu suomenkielinen sivusto.


title: Martta Hakala

text: Martta Hakala (s. 14. lokakuuta 1993) on suomalainen laulaja. Vuonna 2011 hän osallistui Suomen Idolsiin, mutta jätti kilpailun kesken koti-ikävään ja nuoreen ikäänsä vedoten. Hakalaa oltiin pidetty yhtenä kilpailun ennakkosuosikeista, ja tuomaristoon kuulunut Nina Tapiokin kommentoi että Hakala olisi varmasti nähty semifinaaleissa. Kilpailun jälkeen Hakala kirjoitti ettei aio enää osallistua Idolsiin vaan äänittää jatkossa musiikkinsa kotona. Idolsissa Hakala tutustui vierailevana tuomarina toimineeseen PMMP:ssä laulavaan Mira Luotiin, ja pääsi tämän kautta esiintymään lämppäriksi PMMP:n keikalle Nosturiin.


title: Martta Hakala

text: Pian Idolsista jättäytymisen jälkeen Sony Music tarjosi Hakalalle levytyssopimusta, ja esikoisalbumia alettiin työstää. Ensimmäinen single julkaistiin nimellä "Steve Harris" Iron Maiden -yhtyeen basistin mukaan. Hakala kirjoitti kappaleen yhdessä tuottajien Hank Solon ja Tom Aeionin kanssa. Toinen kappale, ”Pidät kii” julkaistiin 1. joulukuuta 2016. Kesäkuussa 2017 hän julkaisi uuden singlen ”Sä”.


title: Martta Hakala

text: Martta Hakala kirjoitti ylioppilaaksi Jämsän yhteiskoulusta keväällä 2012 ja kertoi Ilta-Sanomien haastattelussa hakevansa opiskelemaan kauppakorkeakouluun Tampereelle.


title: Mohammed Aman

text: Mohammed Aman (s. 10. tammikuuta 1994) on etiopialainen keskimatkojen juoksija.


title: Mohammed Aman

text: Vuonna 2010 hän voitti kultaa 1 000 metrin juoksussa nuorten kesäolympialaisissa Singaporessa. Alle 20-vuotiaiden Afrikan-mestaruuskilpailuissa hän voitti 800 metrin kilpailun vuonna 2011. Hän oli voittanut saman matkan alle 20-vuotiaiden Afrikan-mestaruuskilpailuissa jo vuonna 2009 15-vuotiaana. Kansainvälinen yleisurheiluliitto IAAF kuitenkin hylkäsi hänet vuonna 2011, sillä hän oli ollut liian nuori kilpailuihin. IAAF:n sääntöjen mukaan alle 20-vuotiaiden arvokilpailuihin osallistuvien on täytettävä 16 vuotta kilpailuvuoden lopussa. Alle 18-vuotiaiden MM-kilpailuissa Lillessä 2011 Aman sijoittui 800 metrillä toiseksi Etiopian aikuisten ennätysajalla 1.44,68.


title: Mohammed Aman

text: Daegun MM-kilpailuissa 2011 Aman voitti 800 metrin välierissä eränsä ennätyksellään 1.44,57. Loppukilpailussa hän sijoittui kahdeksanneksi ajalla 1.45,93. Hän oli ensimmäinen 800 metrillä MM-kilpailuiden loppukilpailuun selviytynyt etiopialainen.


title: Mohammed Aman

text: 10. syyskuuta 2011 Rietissä hän paransi ennätystään ja Etiopian ennätystä aikaan 1.43,37. Aika on kautta aikain paras alle 18-vuotiaan juoksema. 18. syyskuuta 2011 Aman voitti Milanossa maailmanmestarin ja maailmanennätyksen haltijan David Rudishan. Amanin aika oli 1.43,50 ja Rudisha hävisi hänelle seitsemän sadasosasekuntia. Rudisha oli voittanut tuota ennen 800 metrillä 34 kilpailua peräkkäin ja hävinnyt edellisen kerran Berliinin MM-kilpailuissa 2009.


title: Mohammed Aman

text: Aman juoksi sisäratojen Etiopian ennätyksen 1.45,40 Birminghamissa helmikuussa 2012. Istanbulin sisäratojen MM-kilpailuissa 2012 hän voitti 800 metrin maailmanmestaruuden ajalla 1.48,36. Lontoon olympialaisissa hän sijoittui kuudenneksi Etiopian ennätysajalla 1.43,20. Hän paransi maansa ennätyksen 1.42,53:een voittaesaan samana vuonna Zürichin Timanttiliigan kilpailun. Hän juoksi helmikuussa 2013 600 metrin juoksun nuorten sisäratojen maailmanennätyksen 1.15,60 Moskovassa ja 800 metrin sisäratojen Etiopian ennätyksen 1.45,05 Tukholmassa. Moskovan MM-kilpailuissa 2013 Aman voitti maailmanmestaruuden ajalla 1.43,31. Hän juoksi muutama viikko myöhemmin Brysselissä Etiopian ennätyksen 1.42,37.


title: Mohammed Aman

text: Aman teki 800 metrin sisäratojen Afrikan ennätyksen 1.44,52 Birminghamissa helmikuussa 2014. Hän voitti 800 metrin sisäratojen maailmanmestaruuden Sopotissa 2014 ajalla 1.46,40. Saman vuoden Afrikan-mestaruuskilpailuissa Marrakechissa hän sai 800 metrillä hopeaa ajalla 1.48,74. Marrakechin Maanosien cupissa hän sijoittui samalla matkalla niin ikään toiseksi. Pekingin MM-kilpailuissa 2015 hänet hylättiin 800 metrin välieräjuoksussa. Portlandin MM-hallikilpailuissa 2016 hän oli neljäs. Rio de Janeiron olympialaisissa hän karsiutui 800 metrin välierissä. Lontoon MM-kilpailuissa 2017 hän sijoittui kuudenneksi.


title: Arthur Lewis

text: Sir William Arthur Lewis (23. tammikuuta 1915 – 15. kesäkuuta 1991) oli Saint Lucialla syntynyt taloustieteilijä. Hän sai vuonna 1932 stipendin siirtomaan emämaahan Englantiin. Lewis opiskeli taloustiedettä ja lakia London School of Economicsissa. Vuonna 1948 hänestä tuli professori Manchesterin yliopistoon. Hänet palkittiin vuonna 1979 taloustieteen Nobelilla tutkimuksesta yhdessä Theodore Schultzin kanssa taloudellisen kehityksen alalta, erityisesti kehitysmaiden ongelmien osalta.


title: Arthur Lewis

text: Lewis, W. Arthur (2003). "The Theory of Economic Growth". London: Taylor and Francis, 453 sivua. Julkaistu ensimmäisen kerran vuonna 1955. ISBN 0-415-31301-5.


title: Arthur Lewis

text: Lewis, W. Arthur (1954). "Economic development with unlimited supplies of labour". "The Manchester School" 22, no. 2: 139-191.


title: Per Unckel

text:
Per Unckel (24. helmikuuta 1948 Finspång, Itä-Götanmaa, Ruotsi – 20. syyskuuta 2011 Tukholma, Ruotsi) oli ruotsalainen poliitikko ja Tukholman läänin maaherra.
Unckel pyrki määrätietoisesti edistämään Ruotsin ja Suomen suhteita. Hän oli Ruotsin maltillisen kokoomuksen jäsen, alkujaan nuorisopoliitikko, josta tuli opetusministeri ja Pohjoismaiden ministerineuvoston pääsihteeri. Carl Bildtin ohella hän edusti puolueen uudistavaa linjaa.


title: Per Unckel

text: Unckel edisti opetusministerinä ollessaan vapaakoulujärjestelmän syntymistä, ja uudistuksen ansiosta ruotsinsuomalaiset saivat oikeuden omiin kouluihin. Hän vaikutti myös kielilakiuudistukseen, jonka ansiosta suomi sai 2009 vähemmistökielen aseman. Hän oli suomalais-ruotsalaisen kulttuurirahaston puheenjohtaja ja Hanasaaren kulttuurikeskuksen johtokunnan jäsen. Hän oli mukana luomassa Merkkivuosi 2009 -hanketta, jolla muistettiin Ruotsin ja Suomen yhteisen historian päättymistä 1809.


title: HMS Unbeaten

text: HMS Unbeaten oli Britannian kuninkaallisen laivaston vuonna 1940 valmistunut U-luokan sukellusveneiden toiseen ryhmään kuulunut alus.


title: HMS Unbeaten

text: Alus tilattiin Vickers Armstrongilta Barrow-in-Furnessista ja sen köli laskettiin 22. marraskuuta 1939. Alus laskettiin vesille 9. heinäkuuta 1940 ja se otettiin palveluskäyttöön vielä saman vuoden lopulla 10. marraskuuta.


title: HMS Unbeaten

text: "HMS Unbeaten" palveli pääosan ajastaan Välimerellä, jossa se upotti italialaisen purjealus V51/"Alfan", Vichyn Ranskan kauppalaivaston "PLM 20:n", Regia Marinan sukellusveneen "Guglielmottin" sekä Kriegsmarinen sukellusveneen "U-374:n". Aluksen ilmoitettiin upottaneen näiden lisäksi kaksi purjealusta kansitykillä.


title: HMS Unbeaten

text: Alus lähti 23. lokakuuta Holy Lochista erikoistehtävään laskemaan agentin maihin Vigoon Espanjan rannikolle. Suoritettuaan tehtävän aluksen piti partioida Biskajanlahdella. Alus sai määräyksen jättää partioalueensa 8. marraskuuta pimeän laskeuduttua. Alus joutui 11. marraskuuta Kuninkaallisten ilmavoimien Rannikkoilmavoimien 172. laivueen Wellingtonin maaliksi pommituskieltoalueella. Alus vei mukanaan koko miehistön.


title: Fosfofruktokinaasi-2

text: Fosfofruktokinaasi-2 on entsyymi, joka katalysoi fruktoosi-6-fosfaatin reversiibeliä fosforylaatiota fruktoosi-2,6-bisfosfaatiksi. Entsyymillä on tehtävä glykolyysin ja glukoneogeneesin säätelyssä. Fosfofruktokinaasi-2:n EC-numero on EC 2.1.7.105.


title: Fosfofruktokinaasi-2

text: Rakenteeltaan fosfofruktokinaasi-2 on kahdesta samanlaisesta yksiköstä koostuva dimeeri ja molekyylipainoltaan noin 55 kDa. Kummassakin yksikössä on fosforylaatiota katalysoiva kinaasialayksikkö ja fosfaattiryhmän hydrolyysiä katalysoiva fosforylaasialayksikkö. Nisäkkäiltä tunnetaan viisi isoentsyymiä, jotka ovat yleisiä aivoissa, maksassa, luurankolihaksistossa, sydämessä ja kiveksissä.


title: Fosfofruktokinaasi-2

text: Fosfofruktokinaasi-2:n kinaasialayksikkö katalysoi fosforyyliryhmän siirtämistä ATP-molekyyliltä fruktoosi-6-fosfaatille ja fosforylaasialayksikkö katalysoi fruktoosi-2,6-bisfosfaatin hajotusta fruktoosi-6-fosfaatiksi ja fosfaatti-ioniksi. Entsyymiä inhiboi muun muassa sitruunahappo, mutta tärkein säätelymekanismi on fosforylaatio. Proteiinikinaasi A katalysoi fosforyyliryhmän liittämistä fosfofruktokinaasi-2:n seriiniaminohappoon, mikä inhiboi kinaasiaktiivisuutta ja aktivoi fosforylaasialayksikön. Tällöin glykolyysiä aktivoivan fruktoosi-2,6-bisfosfaatin konsentraatio laskee ja glykolyysin aktiivisuus pienenee. Näin tapahtuu glukoosin konsentraation ollessa solussa vähäinen, jolloin erittyy proteiinikinaasi A:ta aktivoivaa glukagonihormonia. Kun glukoosia on soluissa runsaasti, eräs fosfoproteiinifosfataaseihin kuuluva entsyymi defosforyloi fosfofruktokinaasi-2:n, jolloin sen kinaasialayksikkö aktivoituu ja fosforylaasialayksikkö inhiboituu. Kinaasialayksikön tuottama fruktoosi-2,6-bisfosfaatti aktivoi glykolyysiä ja inhiboi glukoneogeneesia.


title: Medb

text: Medb on Irlannin muinaistaruston Connachtin kuningatar. Keskeisissä kertomuksissa hänen puolisonsa on Ailill mac Máta, joskin hänellä oli ollut tätä ennen puolisoita, jotka olivat olleet myös Connachtin kuninkaita. Mebd hallitsee Cruachan (nykyisin Rathcroghan Roscommonin kreivikunnassa). Hän on Ulsterin kuninkaan Conchobar mac Nessan vihollinen ja entinen vaimo, ja hän käynnisti "Táin Bó Cúailngen" ("Cooleyn karjanryöstö"), jonka tavoitteena oli Ulsterin arvokkaan härän ryöstäminen.


title: Medb

text: Medbin ahneus aiheutti katkeran sodan Connachtin ja Ulsterin välille, ja vain Cuchulainn oli kyllin voimakas karkottamaan Connachtin joukot, vaikka Medbin taikavoimat koituivat lopulta myös hänen kuolemakseen. Medb oli seksuaalisesti kyltymätön, ja hänen himokkuutensa oli niin vahva, että pelkkä hänen näkemisensä imi miehistä voimat. Medb on saattanut olla Mabin esikuva.


Luettelo Suomen kasvitieteellisistä puutarhoista.


title: DR Update

text: DR Update on Tanskan yleisradioyhtiön Danmarks Radion omistama ympärivuorokautinen uutiskanava. Kanava aloitti lähetykset 7. heinäkuuta 2007 pelkästään internetissä, mutta aloitti televisio- ja mobiililähetykset vuoden sisällä.


title: DR Update

text: DR Update lähettää suoria 10 minuutin mittaisia uutislähetyksiä puolen tunnin välein joka arkipäivä kello 8-24 ja viikonloppuisin klo 10-19. Suorien lähetysten välillä edellistä lähetystä uusitaan useaan otteeseen ja yöaikaan kanavalla näkyy tekstimuotoisia uutisia. DR Updaten uutislähetyksiä lähetetään samaan aikaan myös Danmarks Radion pääkanava DR1:llä joka päivä klo 13, 15 ja 18:50 ja vastavuoroisesti DR1:n pääuutislähetykset klo 19:30 ja 22 lähetetään myös DR Updatella. Tosin DR1-kanavan erikoismakasiineja (kuten Kontant, Penge, Horisont, Fodboldmagasinet ja 21 Søndag) sekä DR2-kanavan Deadline-uutislähetyksiä klo 18 ja 23:30 ei ole lähetetty Updatella helmikuun 2011 kanavauudistuksen jälkeen.


title: DR Update

text: DR Update, kuten kaikki muutkin DR:n televisiokanavat DR HD:ta lukuun ottamatta, on nähtävissä suorana ympäri maailman Danmarks Radion netti-tv-palvelu DR NU:n välityksellä 24 tuntia vuorokaudessa. Lähetyksistä on jälkikäteen katsottavissa DR1:llä lähetetyt ohjelmat.Kanavapäällikkönä toimii Anders Kappel.


title: DR Update

text:
DR Updaten virallinen kotisivu
DR Update suorana DR NU -palvelussa (tanskaksi)


title: Käännöstiede

text: Käännöstiede on humanistinen tiede, joka tutkii kääntämistä ja tulkkausta niiden kaikessa laajuudessa. Käännöstieteen keskeisiä tutkimuskohteita ovat esimerkiksi käännökset ja tulkkeet (tulkkausprosessin tuotokset), käännös- ja tulkkausprosessi sekä kääntämisen ideologia ja sosiologia (kääntäminen yhteisössä).


title: Käännöstiede

text: Käännöstieteessä voidaan siis tutkia vaikkapa sitä, miten ja miksi käännös eroaa lähdetekstistä, miten lakitekstien kääntäminen eroaa romaanien kääntämisestä tai mitä kääntäjän mielessä tapahtuu kääntämisen aikana. Lisäksi käännöstieteellistä tutkimusta on muun muassa kääntämisen historian, käännösstrategioiden sekä kääntäjien ja tulkkien asiantuntijuuden ja koulutuksen tutkiminen.


title: Käännöstiede

text: Käännöstieteen tutkimustuloksia voidaan myös soveltaa käytäntöön: Voidaan kehittää erilaisia kääntämistä ja tulkkausta koskevia teorioita, joihin kääntäjät ja tulkit voivat työssään tukeutua. Lisäksi teorian avulla pyritään selvittämään kääntämisen prosesseja ja ymmärtämään, mistä kääntämisessä on kyse. Erilaisten käännösongelmien tutkimuksella voidaan myös konkreettisesti auttaa parantamaan kääntäjäkoulutusta ja siten lopulta myös käännösten laatua.


title: Käännöstiede

text: Käännöstieteen synty sijoittuu 1950- ja 1960-luvulle, jolloin kääntäjäkoulutuksen tarpeisiin kehitettiin ensimmäiset varsinaiset käännösteoriat. Näiden pohjalta käännöstiede on vuosien saatossa laajentunut nykyiseen mittaansa. Ennen kuin käännöstieteestä tuli oma tieteenalansa 1980-luvulla, käännöksiin ja kääntämiseen liittyvää tutkimusta tehtiin pääasiassa kieli- ja kirjallisuustieteissä. Kielitieteen ja käännöstieteen suhde on edelleen hyvin läheinen, ja usein kielitieteellisistä teorioista tai tutkimussuunnista on kehitetty myös käännöstieteellisiä sovelluksia. Käännöstiedettä ei kuitenkaan voi pitää täysin kielitieteen alahaarana, sillä käännöstutkimuksessa on valtavasti myös sellaisia aloja, jotka eivät käsittele kieltä millään tavalla, kuten kääntämisen etiikka.


title: Käännöstiede

text: Käännöstiede on silti varsin monitieteinen tieteenala, eli siinä yhdistyvät monet eri tieteet. Kieli- ja kirjallisuustieteiden lisäksi kääntämisen ja tulkkauksen tutkimuksessa voidaan käyttää apuna muun muassa yhteiskuntatieteitä, viestintätieteitä, psykologiaa, filosofiaa, filologiaa ja kulttuurintutkimusta. Muista tieteistä voidaan lainata esimerkiksi metodeja tai teorioita, joiden kautta kääntämisen tutkimukseen saadaan uusia näkökulmia.


title: Käännöstiede

text: Käännöstieteen kasvun myötä sen piiriin on syntynyt paljon uusia tutkimusalueita, ja nyt tutkitaan itse käännösprosessin tuloksen lisäksi myös esimerkiksi kääntämisen kontekstia eli kääntäjää ympäröivää yhteiskuntaa ja sen vaikutusta kääntämisen lopputulokseen. Tähän liittyen voidaan tutkia vaikkapa miten vanhat käännökset eroavat uusista tai miten kulttuurinen etäisyys lähde- ja kohdekulttuurien välillä vaikuttaa käännökseen. Kääntämisen ympäristö on jatkuvasti muutoksessa, joten uusia tutkimuskohteitakin syntyy kaiken aikaa. Teknologian kehittyminenkin on avannut uusia tutkimusmahdollisuuksia: nykyään voidaan tutkia esimerkiksi magneettikuvauksen avulla, miten tulkin aivot toimivat tulkkauksen aikana, ja saada tätä kautta lisää tietoa tulkkausprosessista ja siihen vaikuttavista tekijöistä. Uutta tutkittavaa löytyy myös käännösteknologian alalta: miten esimerkiksi käännösmuistien kehittyminen on vaikuttanut kääntämiseen?


title: Käännöstiede

text: Käännöstieteellistä tutkimusta voidaan jaotella monella tavalla, esimerkiksi perustutkimukseen (teoreettinen ja deskriptiivinen tai empiirinen tutkimus) ja soveltavaan tutkimukseen (mm. kääntäjäkoulutuksen ja kääntäjän apuvälineiden tutkimus ja kehittäminen). Teoreettinen tutkimus on perinteisesti ollut aktiivisempaa, mutta viimeisten parin vuosikymmenen aikana myös empiirinen tutkimus on lisääntynyt. Suomessa käännöstieteellinen tutkimus on ollut hyvin korkeatasoista, ja tunnettuja suomalaisia tai Suomessa vaikuttavia tai viime vuosikymmeninä vaikuttaneita käännöstutkijoita ovat Andrew Chesterman, Sonja Tirkkonen-Condit, Justa Holz-Mänttäri, Yves Gambier, Riitta Jääskeläinen, Inkeri Vehmas-Lehto, Hanna Risku, Kaisa Koskinen, Pekka Kujamäki, Riitta Oittinen, Jürgen Schopp ja Outi Paloposki.


title: Käännöstiede

text: Ensimmäiset lingvistiset käännösteoriat syntyivät Neuvostoliitossa ja Kanadassa 1950-luvulla. Niiden lähtökohtana oli nk. vapaan kääntämisen periaate. Teorioiden kehittäjät pitivät tärkeänä, että käännös on semanttisesti ekvivalentti: käännöksen tulee vastata sisällöllisesti lähdetekstiä, mutta noudattaa kielellisesti kohdekielen normeja. Lähdetekstin muotoa ei pidetty pyhänä, ja sanasta sanaan kääntäminen hylättiin. Sen sijaan tavoitteeksi asetettiin kieliopillisesti ja sanastollisesti luonteva käännös.


title: Käännöstiede

text: Lingvistinen käännösteoria etääntyi tarkoituksella kirjallisuustieteestä. Se keskittyi tutkimaan kääntämisen lainalaisuuksia ensisijaisesti kielellisestä näkökulmasta: Millaisia säännönmukaisia vastineita lähdekielen ilmaisut saavat kohdekielessä? Kuinka todennäköisiä erilaiset vastineet ovat? Teoriat esittelivät käännössiirtoja, erilaisia keinoja korvata lähdetekstin kieliopillisia rakenteita ja sanastoa kohdekielen omilla rakenteilla ja sanastolla. Käännössiirron ohella näistä tavoista käytettiin myös nimityksiä käännösvaihdot, adekvaatit korvikkeet ja transformaatiot.


title: Käännöstiede

text: Lingvistinen käännöstutkimus muistutti kontrastiivista kielitiedettä. J. C. Catfordin lingvististä käännösteoriaa käytettiinkin ensisijaisesti kontrastiivisen tutkimuksen perustana. Teoria on osaltaan vaikuttanut siihen, että kääntäminen on käsitetty puhtaasti kielelliseksi toiminnaksi, jonka suurin ongelma on kielellisten rakenteiden korvaaminen toisilla.


title: Käännöstiede

text: Lingvistiset käännösteoriat olivat normatiivisia, eli ne pyrkivät ohjailemaan kääntämistä. Niitä oli tarkoitus käyttää kääntämisen opetuksessa ja käännöskritiikissä. Teoriat jäivät vaille todisteita niiden paikkansapitävyydestä, sillä niiden toteutumista käytännön käännöksissä ei tutkittu. Lingvistisiä käännösteorioita kenties pidettiinkin houkuttelevina lähinnä niiden konkreettisuuden ja ”tieteellisen tarkkojen” tulosten vuoksi.


title: Käännöstiede

text: 1960-luvulla käännösteoria sai pragmaattisia ulottuvuuksia, kun kääntäminen alettiin käsittää viestinnäksi, jossa käännöksen vastaanottajan tarpeilla on suuri merkitys. Tärkein kommunikatiivisten käännösteorioiden edustaja on Eugene A. Nida, joka korosti kulttuurierojen huomioimista kääntämisessä. Nidan teoriassa keskeinen käsite on dynaaminen ekvivalenssi: semanttisen ekvivalenssin sijaan käännöksellä pyritään aiheuttamaan lukijassa samanlainen reaktio kuin lähdeteksti saa aikaan omissa lukijoissaan. Nidan mukaan käännöksissä on usein tehtävä pragmaattisia muutoksia eli poikettava lähdekielen yksiköiden merkityksestä, jotta käännöksen lukijoiden olisi mahdollista ymmärtää tekstin sanoma.


title: Käännöstiede

text: Dynaaminen ekvivalenssiteoria kiinnitti huomiota myös kääntämisen kannalta oleellisiin ei-kielellisiin seikkoihin ja on siksi käännösteorian historiassa vallankumouksellinen. Dynaamista ekvivalenssiteoriaa hyödynnettiin mm. Raamatun suomentamistyössä vuonna 1992, ja se lienee nykyäänkin tunnetuin käännösteoria.


title: Käännöstiede

text: Dynaamisen ekvivalenssiteorian pohjalta syntyivät funktionaaliset ekvivalenssiteoriat. Perusajatuksena niissä on, että lähdetekstin käyttötarkoitus tai funktio on käännettäessä säilytettävä, usein kielellisten ja pragmaattisten muutosten avulla. Funktioita voivat olla esimerkiksi informatiivinen tai ekspressiivinen funktio. Funktionaalisia ekvivalenssiteorioita kehittivät esimerkiksi Katharina Reiss ja Juliane House.


title: Käännöstiede

text: Hans J. Vermeer ja Katharina Reiss kehittivät skoposteorian 1970–1980-luvun taitteessa. Skoposteoria on kommunikatiivinen ja funktionaalinen. Sen keskiössä on kohdetekstin funktio, joka vaikuttaa siihen, miten teksti käännetään. Tämä funktio saattaa poiketa täysin lähdetekstin funktiosta, ja siksi käännöksen ei oleteta olevan ekvivalentti lähdetekstin kanssa. Ekvivalenssin sijaan skoposteoriassa keskitytään adekvaattisuuteen. Tämä tarkoittaa sitä, että käännettäessä pitää ottaa huomioon kohdekielen ja kohdekielisten vastaanottajien vaatimukset siten, että teksti toimii kohdekielisessä yhteisössä. Skoposteoria on luonteeltaan kommunikatiivinen: sen mukaan kohdetekstin vastaanottajilla on erilaiset tarpeet, taustatiedot ja ajattelutapa kuin lähdetekstin lukijoilla, mikä pitää ottaa huomioon tekstiä käännettäessä.


title: Käännöstiede

text: Ernst-August Gutt on kehittänyt käännöksiä koskevan relevanssiteorian, jonka taustalla on yleistä viestintää koskeva Dan Sperberin ja Deirdre Wilsonin relevanssiteoria. Teorian näkökulma on kognitiivinen, ja siinä tarkastellaan, mitä viestintään osallistuvien ihmisten tajunnassa tapahtuu.


title: Käännöstiede

text: Teorian mukaan teksti laaditaan sen mukaan, millainen kognitiivinen maailma vastaanottajalla oletetaan olevan. Lähde- ja kohdetekstin lukijoiden kulttuurierojen takia heidän kognitiivinen ympäristönsä voi olla hyvin erilainen. Siksi relevanssiteoriaan sisältyy kontekstikuilun käsite: kognitiivisten ympäristöjen erot voivat johtaa virheellisen tulkintaan, jollei käännöksen lukijaa auteta. Lukija saattaa tulkita käännöksen eri lailla kuin lähtötekstin kirjoittaja on tarkoittanut. Kääntäjä ei voi olla varma, että käännöksen lukija pystyy rekonstruoimaan tekstissä olevan implisiittisen informaation sekä tulkitsemaan tekstin lähtötekstin kirjoittajan haluamalla tavalla. Siksi kääntäjä joutuu arvioimaan, miten hyvin lukija on perillä lähtötekstin kognitiivisesta ympäristöstä, sekä tarvittaessa auttamaan lukijaa esim. eksplikoimalla. Tämä voidaan tehdä kahdella tavalla, eli joko viemällä lukija lähemmäs lähtötekstin kirjoittajan kognitiivista ympäristöä tai toisaalta tuomalla käännös lähemmäksi kohdetekstin lukijan kognitiivisia kehyksiä.


title: Käännöstiede

text: Manipulaatiokoulukunta on vienyt tieteenalaa kohti suuntaa, jossa korostetaan yhä enemmän käännöksen vastaanottajien ja kohdekulttuurin merkitystä. Samalla lähdeteksti jää vähemmälle huomiolle. Manipulaatiokoulukunta syntyi 1970-luvun puolivälissä ja tuli laajemmin tunnetuksi 1980-luvulla. Koulukunnan mukaan käännöksiin sisältyy kohdekulttuurin näkökulmasta tarkasteltuna aina jonkin verran lähdetekstin manipulointia jotakin tarkoitusta varten.


title: Käännöstiede

text: Manipulaatiokoulukunnan läpimurto tapahtui Theo Hermansin toimittaman artikkelikokoelman "The Manipulation of Literature" ilmestyttyä vuonna 1985. Artikkelikokoelman kirjoittajiin kuuluvat muun muassa Gideon Toury, José Lambert, Hendrik van Gorp, Susan Bassnett ja André Lefevere.


title: Käännöstiede

text: Manipulaatiokoulukuntaan kuuluvat teoriat ovat luonteeltaan epälingvistisiä, sillä tutkimussuuntauksen lähtökohdat ovat kirjallisuustieteessä ja kulttuurintutkimuksessa. Manipulaatiokoulukunta edustaa deskriptiivistä eli kuvailevaa tutkimusta, joka sittemmin yleistyi laajemmaltikin käännöstutkimuksen saralla. Manipulaatioteoriat ottavat myös kantaa käännösten ja kääntämisen asemaan yhteiskunnassa, ja niissä on nähtävissä käännöstutkimuksen ideologisoitumista. Esimerkiksi feministisen kääntämisen sekä kulttuurikolonisaatiota vastustavan kääntämisen ja käännöstutkimuksen voidaan lukea kuuluvan manipulaatioteorioiden piiriin. Feministinen kääntäminen, joka syntyi 1970-luvun lopulla, on kuitenkin muita manipulaatioteorioita radikaalimpi.


title: Käännöstiede

text: Yleisesti ottaen manipulaatioteorioiden on katsottu muistuttavan paljolti skoposteoriaa. Manipulaatioteoriat ja niiden soveltajat ovat keskittyneet enemmän kaunokirjallisiin teksteihin, kun taas skoposteoriassa painopisteenä ovat olleet asiatekstit.


title: Käännöstiede

text:
Polysysteemiteoria on yksi tunnetuimmista manipulaatiokoulukuntaan kuuluvista käännösteorioista. Tel Avivin ryhmä, johdossaan käännösteoreetikot Itamar Even-Zohar ja Gideon Toury, toivat käännöstieteelliseen metodologiaan jo 1970-luvulla kirjallisen polysysteemin käsitteen, jonka avulla voidaan tarkastella käännösten sulautumisprosessia tiettyyn kulttuuriin tiettynä aikana.
Teorian mukaan kulttuuri koostuu polysysteemien verkosta, ts. kulttuuri on eräänlainen megapolysysteemi. Kirjallisuus muodostaa tässä verkostossa yhden polysysteemin, jonka sisällä on erilaisia genrejä, koulukuntia ja suuntauksia, jotka kilpailevat keskenään lukijoista, arvostuksesta ja vallasta. Erilaisten tekstien asema polysysteemissä vaihtelee. Jotkin tekstit on kanonisoitu, ja ne sijaitsevat polysysteemin keskuksessa. Toiset tekstit taas sijaitsevat polysysteemin laitamilla, periferiassa. Kirjallisuus ei polysysteemiteorian esittämän näkemyksen mukaan ole staattinen ilmiö, vaan jatkuvassa liikkeessä.


title: Käännöstiede

text: Kirjallisuuden – myös käännöskirjallisuuden – asema polysysteemeissä vaihtelee. Useat empiiriset tutkimukset vahvistavat Even-Zoharin esittämää oletusta, jonka mukaan marginaaliset ja nuoret kulttuurit tukeutuvat enemmän käännettyyn materiaaliin kuin keskeiset ja vahvat kulttuurit.


title: Käännöstiede

text: Käännöstutkimus liittyy usein jollakin tapaa kieleen, mutta ei aina. Esimerkiksi Justa Holz-Mänttärin teoria vuodelta 1984 tarkastelee kääntämistä yhteiskunnallisena toimintana sosiologisesta näkökulmasta käsin. Tutkimuskohteena on siis käännöstoiminta eikä kieli. Kääntämisen sosiologia voidaan nähdä vaihtoehtona puhtaasti kielitieteellisille lähestymistavoille, ja siitä on tullut 2000-luvulla suosittu tutkimussuuntaus. Tutkimuskohteena voi olla esimerkiksi kääntäjien ja käännösten asema yhteiskunnassa.


title: Käännöstiede

text: Kääntämisen etiikka on toinen uudehko, kielitieteellisestä näkökulmasta irtautunut käännöstutkimuksen ala. Kääntämisen etiikan tutkijat ovat kiinnostuneita muun muassa kääntäjän vastuusta sekä kääntämiseen liittyvistä normeista. Esimerkiksi Kaisa Koskinen on tutkinut kääntämisen etiikkaa väitöskirjassaan.


title: Käännöstiede

text: Käännöstieteelliset tutkimusmenetelmät vaihtelevat tutkimuskohteen, teoreettisen pohjan ja näkökulman mukaan. Esimerkiksi vertailemalla lähde- ja kohdetekstiä voidaan tutkia käännöksen ekvivalenssia, eli käännöksen ja sen lähdetekstin vastaavuutta. Käännöksen adekvaattisuutta eli lähdekielen ja lähdekielisen kirjallisuuden normien noudattamista taas voidaan tarkastella vertaamalla käännöstä lähdekielisiin rinnakkaisteksteihin, ja hyväksyttävyyttä eli kohdekielen ja kohdekielisen kirjallisuuden normien noudattamista vertaamalla käännöstä kohdekielisiin rinnakkaisteksteihin.